
Αδειοδότηση διαστημικών δραστηριοτήτων - 

Καταχώριση στο Εθνικό Μητρώο Διαστημικών 

Αντικειμένων - Ίδρυση Ελληνικού Διαστημικού 

Οργανισμού και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΑΔΕΙΟΔΟΤΗΣΗ ΔΙΑΣΤΗΜΙΚΩΝ 

ΔΡΑΣΤΗΡΙΟΤΗΤΩΝ- ΚΑΤΑΧΩΡΙΣΗ ΣΤΟ ΕΘΝΙΚΟ 

ΜΗΤΡΩΟ ΔΙΑΣΤΗΜΙΚΩΝ ΑΝΤΙΚΕΙΜΕΝΩΝ 

Άρθρο 1 

Αντικείμενο - Πεδίο Εφαρμογής 

1. Οι διατάξεις του παρόντος ρυθμίζουν: 

α) Τους όρους και τη διαδικασία αδειοδότησης, την 
ευθύνη για ζημίες που προκαλούνται από διαστημικά 
αντικείμενα, καθώς και την εποπτεία των διαστημικών 
δραστηριοτήτων, 

β) τη σύσταση και τήρηση Εθνικού Μητρώου για την 
καταγραφή και καταχώριση διαστημικών αντικειμένων. 

2. Οι διατάξεις του παρόντος εφαρμόζονται σε διαστη¬ 
μικές δραστηριότητες: 

α) που ασκούνται εντός της Ελληνικής Επικράτειας, 
β) που ασκούνται εκτός Ελληνικής Επικράτειας, εάν 
χρησιμοποιούνται εγκαταστάσεις, προσωπικό, κινητή ή 
ακίνητη περιουσία που ανήκουν στο Ελληνικό Δημόσιο 
ή που υπάγονται στη δικαιοδοσία του, 
γ) ανεξαρτήτως τοποθεσίας, εφόσον διεξάγονται από 
φυσικά πρόσωπα ελληνικής υπηκοότητας ή νομικά πρό¬ 
σωπα που εδρεύουν στην Ελλάδα και μόνο εάν αυτό 
προβλέπεται από διεθνή Συμφωνία ή Συνθήκη, 
δ) που διεξάγονται από φυσικά ή νομικά πρόσωπα, 
ημεδαπά και αλλοδαπά, εντός της Ελληνικής Επικρά¬ 
τειας ή για τις οποίες χρησιμοποιούνται εγκαταστάσεις, 
προσωπικό, κινητή ή ακίνητη περιουσία του Ελληνικού 
Κράτους ή ανήκουν στη δικαιοδοσία και τελούν υπό την 
ευθύνη του Ελληνικού Κράτους ως «Κράτους Εκτόξευ¬ 
σης» σύμφωνα με το διεθνές δίκαιο. 


3. Σε κάθε περίπτωση το Ελληνικό Κράτος θεωρείται 
ότι φέρει ευθύνη σύμφωνα με τις διεθνείς Συνθήκες περί 
Διαστήματος. 

4. Σε περίπτωση που και άλλα κράτη πληρούν τις 
προϋποθέσεις για να θεωρηθούν Κράτη Εκτόξευσης, 
σύμφωνα με την παράγραφο 2 του άρθρου II της Σύμ¬ 
βασης για την καταγραφή διαστημικών αντικειμένων, 
που κυρώθηκε με το ν. 3131/2003 (Α' 79), ο Υπουργός 
Ψηφιακής Πολιτικής,Τηλεπικοινωνιών και Ενημέρωσης 
είναι αρμόδιος να αποφασίζει για την καταγραφή του 
διαστημικού αντικειμένου για την Ελλάδα. 

5. Από τις διατάξεις του παρόντος εξαιρούνται οι δι¬ 
αστημικές δραστηριότητες επί διαστημικών αντικειμέ¬ 
νων τα οποία έχουν εγγράφει στο Μητρώο Διαστημικών 
Αντικειμένων άλλου κράτους και για τα οποία το κράτος 
αυτό φέρει τη διεθνή ευθύνη για ζημίες σύμφωνα με το 
διεθνές δίκαιο. Στην ως άνω περίπτωση ο φορέας υπο- 
χρεούται να ενημερώσει αμελλητί τον Υπουργό Ψηφια¬ 
κής Πολιτικής,Τηλεπικοινωνιών και Ενημέρωσης σχετικά 
με τη διαστημική δραστηριότητα του προηγούμενου 
εδαφίου. 

Άρθρο 2 
Ορισμοί 

Για τους σκοπούς του παρόντος εφαρμόζονται οι εξής 
ορισμοί: 

1. «διαστημικό αντικείμενο» (5ρ30θ οό]θεΐ): 

α. Κάθε αντικείμενο που εκτοξεύεται ή που προορίζε¬ 
ται για εκτόξευση σε τροχιακή θέση γύρω από τη Γη ή 
σε προορισμό πέραν της τροχιάς της Γης, στο Εξωατμο- 
σφαιρικό Διάστημα, 

β. κάθε συσκευή ή σύστημα που προορίζεται για την 
εκτόξευση ενός αντικειμένου, όπως αναφέρεται στην 
περίπτωση α', ακόμα και εάν μια τέτοια συσκευή λει¬ 
τουργεί χωρίς ωφέλιμο φορτίο, με μοναδικό σκοπό την 
ανάπτυξη και την επικύρωση της ορθής λειτουργίας του, 

γ. κάθε αποσπώμενο τμήμα ενός αντικειμένου, όπως 
αυτό αναφέρεται στις περιπτώσεις α' και β', 

2. «φορέας άσκησης διαστημικών δραστηριοτήτων» 
ή «φορέας» (ορθΐ’Βίοΐ’): το φυσικό ή νομικό πρόσωπο 
που διεξάγει ή αναλαμβάνει να διεξάγει διαστημικές 
δραστηριότητες, διασφαλίζοντας, το ίδιο ή από κοινού 
με άλλους φορείς, τον αποτελεσματικό έλεγχο του δι¬ 
αστημικού αντικειμένου, δυνάμει ειδικής προς τούτο 
συμφωνίας ή άδειας. Αν ένα διαστημικό αντικείμενο δεν 

μπορεί να καθοδηγηθεί μετά την τροχιοθέτησή του, ως 
φορέας θεωρείται το πρόσωπο που δίνει την εντολή για 
τροχιοθέτηση του διαστημικού αντικειμένου, 

3. «αποτελεσματικός έλεγχος» (θίίθοΐίνθ οοπϊιόΙ): η 
ενεργοποίηση των μέσων ελέγχου και χειρισμού ή εξ 
αποστάσεως ελέγχου και χειρισμού, καθώς και των σχετι¬ 
κών μέσων επιτήρησης, που είναι αναγκαία για την πραγ¬ 
ματοποίηση των δραστηριοτήτων εκτόξευσης, πτήσης 
και καθοδήγησης ενός ή περισσοτέρων διαστημικών 
αντικειμένων, 

4. «κατασκευαστής» (ιηΒηυίΒΟΐυΐ'θΐ'): κάθε πρόσωπο 
που συμμετέχει ή έχει συμμετάσχει στην ανάπτυξη, κα¬ 
τασκευή ή συναρμολόγηση όλου ή μέρους του διαστη¬ 
μικού αντικειμένου, 

5. «πτήση/καθοδήγηση» (ίΐίςόΐ ορθΓθΐίοη 3ΐτά 
ςυίόΒηεθ): κάθε διαδικασία που αφορά την τροχιοθέ¬ 
τηση, τις συνθήκες πτήσης, την πλοήγηση, την πορεία ή 
την προώθηση του διαστημικού αντικειμένου στο Εξω- 
ατμοσφαιρικό Διάστημα, όπως είναι ιδίως η επιλογή, ο 
έλεγχος ή η διόρθωση της τροχιάς ή της πορείας του, 

6. «διαστημικές δραστηριότητες»: οι δραστηριότητες 
εκτόξευσης, πτήσης και καθοδήγησης, καθώς και επι¬ 
στροφής διαστημικών αντικειμένων, 

7. «Συνθήκη για το Εξωατμοσφαιρικό Διάστημα»: η 
Συνθήκη επί των αρχών που διέπουν τις δραστηριότητες 
των κρατών κατά την εξερεύνηση και χρήση του Εξωα- 
τμοσφαιρικού Διαστήματος, συμπεριλαμβανομένης της 
Σελήνης και άλλων ουράνιων σωμάτων, που έχει υπο¬ 
γράφει στις 27 Ιανουάριου 1967 και κυρώθηκε από την 
Ελλάδα στις 3 Οκτωβρίου 1970 (ν.δ. 670/1970, Α' 208), 

8. «Σύμβαση περί διεθνούς διαστημικής ευθύνης»: η 
Σύμβαση περί διεθνούς ευθύνης από ζημίες που προκα- 
λούνται από διαστημικά αντικείμενα, που έχει υπογράφει 
στις 29 Μαρτίου 1972 και κυρώθηκε απάτην Ελλάδα στις 
12 Μαρτίου 1977 (ν. 563/1977, Α' 75), 

9. «Σύμβαση για την καταγραφή διαστημικών αντικει¬ 
μένων»: η Σύμβαση για την καταγραφή αντικειμένων που 
εκτοξεύονται στο Εξωατμοσφαιρικό Διάστημα, που έχει 
υπογράφει στις 14 Ιανουάριου 1975 και επικυρώθηκε από 
την Ελλάδα στις 4 Απριλίου 2003 (ν. 3131/2003, Α' 79), 

10. «Συμφωνία για τη διάσωση αστροναυτών και την 
επιστροφή διαστημικών αντικειμένων»: η Συμφωνία για 
τη διάσωση αστροναυτών, την επιστροφή αστροναυτών 
και την επιστροφή αντικειμένων που εκτοξεύονται στο 
Εξωατμοσφαιρικό Διάστημα, που έχει υπογράφει στις 
22 Απριλίου 1968 και κυρώθηκε από την Ελλάδα στις 
20 Νοεμβρίου 1974 (ν.δ. 189/1974, Α' 350), 

11. «Κράτος Εκτόξευσης» (ίΒυηεΜης 5ΐ3ΐθ): 

α) ένα κράτος που εκτοξεύει ή προκαλεί την εκτόξευση 
ενός διαστημικού αντικειμένου, 

β) ένα κράτος από την επικράτεια του οποίου ή από 
εγκατάσταση αυτού εκτοξεύεται ένα διαστημικό αντικεί¬ 
μενο, σύμφωνα με τον ορισμό που περιλαμβάνεται στο 
άρθρο VII της Συνθήκης για το Εξωατμοσφαιρικό Διά¬ 
στημα, στο πρώτο άρθρο της Σύμβασης περί διεθνούς 
διαστημικής ευθύνης ή στο πρώτο άρθρο της Σύμβασης 
για την καταγραφή διαστημικών αντικειμένων, 

12. «ζημία»: κάθε ζημία όπως αυτή ορίζεται στο πρώτο 
άρθρο της Σύμβασης περί διεθνούς διαστημικής ευθύνης, 


13. «μεταβίβαση αδειοδοτημένων διαστημικών δρα¬ 
στηριοτήτων»: η μεταβίβαση άδειας και εν γένει δικαιω¬ 
μάτων που αφορούν διαστημικές δραστηριότητες, 

14. «Κράτος Μητρώου»: το Κράτος Εκτόξευσης στο 
Μητρώο του οποίου καταχωρίζεται ένα διαστημικό αντι¬ 
κείμενο, σύμφωνα με το πρώτο άρθρο της Σύμβασης για 
την καταγραφή διαστημικών αντικειμένων. 

Άρθρο 3 

Υποχρέωση αδειοδότησης 

1. Για την άσκηση διαστημικών δραστηριοτήτων (δη¬ 
λαδή εκτόξευση, πτήση, καθοδήγηση και επιστροφή δια¬ 
στημικών αντικειμένων) απαιτείται προηγούμενη άδεια. 

2. Η άδεια χορηγείται στο φορέα ύστερα από αίτησή 
του με απόφαση του Υπουργού Ψηφιακής Πολιτικής, 
Τηλεπικοινωνιών και Ενημέρωσης, αφορά μια συγκε¬ 
κριμένη κάθε φορά διαστημική δραστηριότητα και είναι 
προσωποπαγής. 

3. Οι διαστημικές δραστηριότητες πρέπει να διεξάγο¬ 
νται σύμφωνα με τις αρχές του διεθνούς δικαίου και τις 
διεθνείς συνθήκες, συμβάσεις και συμφωνίες, στις οποίες 
η Ελλάδα είναι συμβαλλόμενο μέρος. 

Άρθρο 4 

Όροι αδειοδότησης 

1. Η άδεια χορηγείται για αόριστο χρόνο ή για συγκε¬ 
κριμένη χρονική περίοδο με δυνατότητα ανανέωσης, 
εφόσον πληρούνται οι εξής όροι: 

α) ο φορέας διαθέτει την απαραίτητη αξιοπιστία, ικα¬ 
νότητα και εμπειρία για την πραγματοποίηση των δια¬ 
στημικών δραστηριοτήτων, 
β) η διαστημική δραστηριότητα δεν αποτελεί απειλή 
για την εθνική ασφάλεια, τη δημόσια τάξη, την ασφάλεια 
των προσώπων και των αγαθών, καθώς και τη δημόσια 
υγεία, 

γ) η διαστημική δραστηριότητα δεν έρχεται σε αντί¬ 
θεση με τις υποχρεώσεις της Ελλάδας σύμφωνα με το 
διεθνές δίκαιο ή τους στρατηγικούς σχεδιασμούς της 
ελληνικής εξωτερικής πολιτικής, 
δ) έχει γίνει η κατάλληλη πρόβλεψη για το μετριασμό 
και τη διαχείριση των διαστημικών αποβλήτων ή υπο¬ 
λειμμάτων σύμφωνα με τις τεχνολογικές εξελίξεις και τις 
διεθνείς πρακτικές, 

ε) η διαστημική δραστηριότητα δεν προκαλεί μόλυνση 
του Διαστήματος ή των ουράνιων σωμάτων ή δυσμενείς 
αλλαγές στο περιβάλλον, 

στ) ο φορέας πληροί τις απαιτήσειςτης Διεθνούς Ενώ- 
σεωςΤηλεπικοινωνιών (ΔΕΤ- ΙΤυ) που αφορούν τροχια- 
κές θέσεις και τις συσχετισμένες ραδιοσυχνότητες, 
ζ) ο φορέας πληροί τις απαιτήσεις ασφαλιστικής κά¬ 
λυψης που προβλέπονται στο άρθρο 11, 
η) ο φορέας έχει λάβει τα κατάλληλα μέτρα για την 
ομαλή και ασφαλή περάτωση της διαστημικής δραστη¬ 
ριότητας. 

2. Με απόφαση του Υπουργού Ψηφιακής Πολιτικής, 
Τηλεπικοινωνιών και Ενημέρωσης μπορεί να καθορί¬ 
ζονται επιπλέον ειδικοί όροι για την αδειοδότηση, προ- 
κειμένου να διασφαλιστεί η ασφάλεια ανθρώπων και 
περιουσιών, να προστατευθεί το περιβάλλον, να εξα- 

σφαλιστεί η βέλτιστη χρήση της ατμόσφαιρας και του 
Εξωατμοσφαιρικού Διαστήματος, να διαφυλαχθούν 
στρατηγικά, γεωπολιτικά και χρηματοοικονομικά συμφέ¬ 
ροντα του Ελληνικού Κράτους, καθώς και να τηρούνται 
οι υποχρεώσεις του Ελληνικού Κράτους που απορρέουν 
από το διεθνές δίκαιο. 

3. Ο Υπουργός Ψηφιακής Πολιτικής, Τηλεπικοινωνι¬ 
ών και Ενημέρωσης μπορεί να επιβάλει σε κάθε από¬ 
φαση για χορήγηση άδειας πρόσθετους ή ειδικότερους 
όρους, τους οποίους κρίνει χρήσιμους κατά περίπτωση. 
Ειδικότερα, ο Υπουργός μπορεί να ζητήσει την παροχή 
τεχνικής βοήθειας από τρίτους, όπως ελληνικούς, ευρω¬ 
παϊκούς και διεθνείς οργανισμούς και υπηρεσίες, εμπει¬ 
ρογνώμονες, ειδικούς συμβούλους και επιστήμονες, να 
θέσει όρους ως προςτη θέση των διαστημικών δραστη¬ 
ριοτήτων ή την τοποθεσία της κύριας εγκατάστασης του 
φορέα ή την παροχή ασφάλισης για τις διαστημικές δρα¬ 
στηριότητες και τα διαστημικά αντικείμενα. 

4.0 Υπουργός Ψηφιακής Πολιτικής,Τηλεπικοινωνιών 
και Ενημέρωσης μπορεί με απόφασή του να μεταβάλει 
με αιτιολογημένα κριτήρια τους ειδικούς όρους που 
εφαρμόζονται σε μια αδειοδοτημένη διαστημική δρα¬ 
στηριότητα, καθώς και τη χρονική διάρκεια εφαρμογής 
αυτών. 

Άρθρο 5 

Περιεχόμενο του φακέλου και διαδικασία 

1. Η αίτηση για άδεια διαστημικής δραστηριότητας 
υποβάλλεται από το φορέα και συνυπογράφεται από 
τυχόν συμμετέχοντες στην υπό αδειοδότηση διαστημική 
δραστηριότητα, καθώς και τυχόν συνιδιοκτήτες του δια¬ 
στημικού αντικειμένου στον Υπουργό Ψηφιακής Πολιτι¬ 
κής, Τηλεπικοινωνιών και Ενημέρωσης, συνοδευόμενη 
από παράβολο έξι χιλιάδων (6.000) ευρώ. Ο Υπουργός 
Ψηφιακής Πολιτικής,Τηλεπικοινωνιών και Ενημέρωσης 
δύναται να εξαιρέσει από την καταβολή παράβολου δι¬ 
αστημικές δραστηριότητες που εξυπηρετούν αποκλει¬ 
στικά ή εν μέρει δημόσιους σκοπούς ή αποκλειστικά μη 
εμπορικούς ερευνητικούς, πειραματικούς και εκπαιδευ¬ 
τικούς σκοπούς. 

2. Η αίτηση συνοδεύεται από τα εξής: 

α) πλήρη στοιχεία της ταυτότητας του φορέα και της 
νομικής του μορφής (νομιμοποιητικά έγγραφα), 

β) παρουσίαση των εν γένει δραστηριοτήτων του, κα¬ 
θώς και τις εγγυήσεις του φορέα για τη βιωσιμότητα της 
υπό αδειοδότηση διαστημικής δραστηριότητας, 

γ) πλήρη και ακριβή περιγραφή της διαστημικής δρα¬ 
στηριότητας και του διαστημικού αντικειμένου για τα 
οποία ζητείται άδεια, 

δ) πλήρη στοιχεία του κατασκευαστή του διαστημικού 
αντικειμένου, 

ε) υπεύθυνη δήλωση του φορέα περί συμμόρφωσης 
στις περιβαλλοντικές απαιτήσεις και πρακτικές, καθώς 
και στην κείμενη ελληνική και διεθνή περιβαλλοντική 
νομοθεσία, όπως αναφέρεται στο άρθρο 6, συνοδευό¬ 
μενη από αναλυτική αναφορά των προβλέψεων και των 
μέτρων για την προστασία του περιβάλλοντος, 

στ) πλήρη στοιχεία της ταυτότητας των φυσικών ή 
νομικών προσώπων για λογαριασμό των οποίων θα δι- 
εξαχθούν οι διαστημικές δραστηριότητες, 


ζ) πλήρη στοιχεία επικοινωνίας των προσώπων που 
ορίζονται από το φορέα ως σημεία επαφής, 

η) συμβόλαιο ασφαλιστικής κάλυψης, σύμφωνα με 
το άρθρο 11, 

θ) τα στοιχεία που απαιτούνται για την καταχώριση στο 
Εθνικό Μητρώο Διαστημικών Αντικειμένων. 

Ο φορέας μπορεί να περιλάβει στην αίτηση και οποιο- 
δήποτε άλλο στοιχείο ή δικαιολογητικό θεωρεί χρήσιμο 
για την τεκμηρίωση του αιτήματος του. 

3.0 κατάλογος των δικαιολογητικών της παραγράφου 
2 μπορεί να τροποποιείται με απόφαση του Υπουργού 
Ψηφιακής Πολιτικής,Τηλεπικοινωνιών και Ενημέρωσης. 

4.0 Υπουργός Ψηφιακής Πολιτικής,Τηλεπικοινωνιών 
και Ενημέρωσης μπορεί να ζητήσει από το φορέα οποια¬ 
δήποτε συμπληρωματική πληροφορία κρίνει αναγκαία 
για την εξέταση της αίτησης. Η μη παροχή αυτών μέσα σε 
εύλογη προθεσμία την οποία τάσσει ο Υπουργός συνιστά 
επαρκή αιτία για την απόρριψη της αίτησης. 

5. Ο Υπουργός Ψηφιακής Πολιτικής, Τηλεπικοινωνιών 
και Ενημέρωσης κατά τον έλεγχο της αίτησης, μπορεί να 
ζητήσει γνωμοδότηση από εμπειρογνώμονες, φυσικά ή 
νομικά πρόσωπα δημοσίου ή ιδιωτικού δικαίου με πολυ¬ 
ετή και διεθνή εμπειρία στους τομείς του Διαστήματος, 
όσον αφορά την αξιοπιστία, τεχνογνωσία και εμπειρία 
του φορέα, την αξιοπιστία του κατασκευαστή στα σχετικά 
πεδία και την ικανότητά τους να συμμορφώνονται με τις 
ισχύουσες βέλτιστες πρακτικές και κανόνες, καθώς και 
τη φερεγγυότητα του φορέα. Οι εμπειρογνώμονες που 
ορίζονται από τον Υπουργό Ψηφιακής Πολιτικής, Τηλεπι¬ 
κοινωνιών και Ενημέρωσης έχουν πρόσβαση στις εγκατα¬ 
στάσεις, τα κτήρια και τα υλικά που θα χρησιμοποιηθούν 
από το φορέα με σκοπό την άσκηση των διαστημικών 
δραστηριοτήτων, διασφαλίζοντας το απόρρητο και την 
εμπιστευτικότητα της διαδικασίας. Η άρνηση πρόσβασης 
συνιστά επαρκή αιτία για την απόρριψη της αίτησης. 

6.0 φάκελος της αίτησης διαβιβάζεται στα Υπουργεία 
Οικονομίας και Ανάπτυξης, Εθνικής Άμυνας, Παιδείας, 
Έρευνας και Θρησκευμάτων, Εξωτερικών και Περιβάλ¬ 
λοντος και Ενέργειας, τα οποία μπορεί να διατυπώσουν 
τις αντιρρήσεις τους μέσα σε προθεσμία σαράντα (40) 
ημερών, ενώ σε διαφορετική περίπτωση τεκμαίρεται η 
συναίνεση του αντίστοιχου Υπουργείου. 

Άρθρο 6 

Αναφορά περιβαλλοντικών επιπτώσεων 

1. Για κάθε διαστημική δραστηριότητα απαιτείται ο 
φορέας να υποβάλλει στον Υπουργό Ψηφιακής Πολι¬ 
τικής, Τηλεπικοινωνιών και Ενημέρωσης σε διαδοχικά 
στάδια αναφορές για τις επιπτώσεις του διαστημικού 
αντικειμένου στο περιβάλλον. Ο Υπουργός Ψηφιακής 
Πολιτικής,Τηλεπικοινωνιών και Ενημέρωσης και ο κατά 
περίπτωση αρμόδιος Υπουργός μπορεί να ορίσουν έναν 
ή περισσότερους εμπειρογνώμονες για την αξιολόγηση 
των αναφορών. 

2. Η αρχική αναφορά καταρτίζεται πριν από τη χορή¬ 
γηση της άδειας με σκοπό την εκτίμηση ενδεχόμενων 
περιβαλλοντικών επιπτώσεων στη Γη ή στο Εξωατμο- 
σφαιρικό Διάστημα λόγω της εκτόξευσης ή της λειτουρ¬ 
γίας του διαστημικού αντικειμένου. 

3. Μετά την εκτόξευση του διαστημικού αντικειμέ¬ 
νου ή κατά τη διάρκεια της λειτουργίας του καταρτίζεται 
ενδιάμεση αναφορά των πραγματικών συνεπειών στο 
περιβάλλον της Γης ή στο Εξωατμοσφαιρικό Διάστημα 
από τις σχετικές διαστημικές δραστηριότητες. 

4. Με την επιστροφή του διαστημικού αντικειμένου 
στην ατμόσφαιρα της Γης, την περάτωση ή την παύση 
της λειτουργίας του, συντάσσεται και υποβάλλεται τελική 
αναφορά. 

5. Με κοινή απόφαση των Υπουργών Ψηφιακής Πολι¬ 
τικής, Τηλεπικοινωνιών και Ενημέρωσης και Περιβάλλο¬ 
ντος και Ενέργειας καθορίζεται το περιεχόμενο των ανα¬ 
φορών, οι απαιτήσεις και τα τεχνικά πρότυπα, ως προς 
τα οποία οφείλει να συμμορφώνεται η δραστηριότητα 
του φορέα. Μέχρι την έκδοση της ανωτέρω απόφασης, 
εφαρμόζονται τα σχετικά ισχύοντα εθνικά, ευρωπαϊκά 
και διεθνή πρότυπα, καθώς και οι αντίστοιχες ισχύου- 
σες καλές πρακτικές. Η εκπλήρωση των απαιτήσεων του 
νόμου, όσον αφορά τις περιβαλλοντολογίας επιπτώσεις 
και τους σχετικούς όρους της αδειοδότησης, δύναται να 
τεκμαίρεται από τη συμμόρφωση στα σχετικά πρότυπα. 

6. Το κόστος για τις ανωτέρω αναφορές βαρύνει το 
φορέα. 

7. Ο φορέας υπογράφει υπεύθυνη δήλωση περί συμ¬ 
μόρφωσης στα ανωτέρω πρότυπα και πρακτικές, καθώς 
και στις εν γένει περιβαλλοντικές απαιτήσεις, η οποία 
δήλωση σε κάθε περίπτωση δεσμεύει το φορέα για την 
ακρίβεια και πληρότητα των αναφορών. 

Άρθρο 7 

Χορήγηση άδειας 

1.0 Υπουργός Ψηφιακής Πολιτικής, Τηλεπικοινωνιών 
και Ενημέρωσης αποφασίζει για την έγκριση ή απόρριψη 
της αίτησης, σύμφωνα με τα άρθρα 3 έως και 6, μέσα 
σε προθεσμία τριών (3) μηνών από την υποβολή της. 
Η άδεια ορίζει τη διαστημική δραστηριότητα για την 
οποία εκδίδεται και μπορεί να περιλαμβάνει ειδικότε¬ 
ρους όρους. 

2. Εφόσον ο Υπουργός Ψηφιακής Πολιτικής, Τηλεπι¬ 
κοινωνιών και Ενημέρωσης απαιτήσει από το φορέα 
συμπληρωματικές πληροφορίες, σύμφωνα με την πα¬ 
ράγραφο 4 του άρθρου 5 ή, εφόσον απαιτήσει ιδιαίτερη 
μελέτη της αίτησης, το παραπάνω χρονικό όριο μπορεί 
να παρατείνεται για ένα τρίμηνο. 

3. Αν παρέλθουν άπρακτες οι προθεσμίες που τάσσο¬ 
νται με τις παραγράφους 1 και 2 του παρόντος, η αίτηση 
τεκμαίρεται ότι απορρίφθηκε. 

4. Η απόφαση με την οποία χορηγείται η άδεια δημο¬ 
σιεύεται στην Εφημερίδα της Κυβερνήσεως. 

Άρθρο 8 

Έλεγχος δραστηριοτήτων 

1.0 Υπουργός Ψηφιακής Πολιτικής, Τ ηλεπικοινωνιών 
και Ενημέρωσης μπορεί να ορίζει εμπειρογνώμονες, φυ¬ 
σικά ή νομικά πρόσωπα δημοσίου ή ιδιωτικού δικαίου 
με πολυετή και διεθνή εμπειρία στους τομείς του Δια¬ 
στήματος ή/και των αεροδιαστημικών συστημάτων, 
επιφορτισμένους με τον έλεγχο των διαστημικών δρα¬ 
στηριοτήτων που διεξάγονται από το φορέα. Ο φορέας 


οφείλει να προβαίνει σε οποιαδήποτε απαιτούμενη ενέρ¬ 
γεια για τη διευκόλυνση επιθεωρήσεων και ελέγχων, ανά 
πάσα στιγμή, όσον αφορά τις διεξαχθείσες διαστημικές 
δραστηριότητες. 

2. Για την πραγματοποίηση τέτοιων επιθεωρήσεων και 
ελέγχων σχετικά με τις υπό εξέταση διαστημικές δρα¬ 
στηριότητες, οι εμπειρογνώμονες έχουν πρόσβαση σε 
κάθε έγγραφο ή υλικό του φορέα, σε επικαιροποιημένες 
πληροφορίες και δεδομένα που προκύπτουν από τις δι¬ 
αστημικές δραστηριότητες, καθώς και στις εγκαταστά¬ 
σεις που έχουν, αμέσως ή εμμέσως, παραχωρηθεί για τις 
διαστημικές δραστηριότητες. 

3. Οι πληροφορίες, που έχουν συγκεντρωθεί κατά τη 
διάρκεια των επιθεωρήσεων ή των ελέγχων από τους 
διορισμένους προς τούτο εμπειρογνώμονες, θεωρούνται 
εμπιστευτικές. 

4. Η άρνηση του φορέα να επιτρέψει την πρόσβαση 
στους εμπειρογνώμονες συνιστά επαρκή αιτία για την 
αναστολή ή ανάκληση της άδειας. 

Άρθρο 9 

Ανάκληση ή αναστολή άδειας 

1. Η άδεια ανακαλείται ή αναστέλλεται για ορισμένο 
χρονικό διάστημα με απόφαση του Υπουργού Ψηφιακής 
Πολιτικής, Τηλεπικοινωνιών και Ενημέρωσης στις εξής 
περιπτώσεις: 

α) όταν ένας από τους γενικούς ή ειδικούς όρους της 
άδειας δεν τηρείται, 

β) σε περίπτωση παραβίασης των περί αδειοδότησης 
διατάξεων, 

γ) για λόγους δημόσιας τάξης, ασφάλειας και υγείας. 

2. Στις ανωτέρω περιπτώσεις, πριν από την έκδοση της 
πράξεως ο φορέας καλείται να παράσχει εξηγήσεις και να 
προτείνει μέτρα για την άρση της παράβασης ή την αντι¬ 
μετώπιση της κατάστασης, μέσα σε εύλογη προθεσμία 
που τάσσεται από τον Υπουργό. Σε περιπτώσεις επεί¬ 
γουσας ανάγκης δεν απαιτείται προηγούμενη ακρόαση. 

3. Σε περίπτωση ανάκλησης ή αναστολής της άδειας 
και κατόπιν έγγραφου αιτήματος του φορέα, ο Υπουργός 
Ψηφιακής Πολιτικής,Τηλεπικοινωνιών και Ενημέρωσης 
μπορεί να εγκρίνει μέτρα προσωρινής διαχείρισης των 
υπό εξέλιξη διαστημικών δραστηριοτήτων, προκειμένου 
να διευκολύνει το φορέα στην εκπλήρωση των συμβατι¬ 
κών υποχρεώσεών του. Κάθε αίτημα πρέπει να διατυπώ¬ 
νεται από το φορέα αμελλητί μόλις του κοινοποιείται η 
απόφαση για ανάκληση ή αναστολή της άδειας. 

4. Όταν η άδεια ανακαλείται ή αναστέλλεται μετά την 
εκτόξευση του διαστημικού αντικειμένου στο Εξωατμο- 
σφαιρικό Διάστημα, ο Υπουργός Ψηφιακής Πολιτικής, 
Τηλεπικοινωνιών και Ενημέρωσης λαμβάνει τα αναγκαία 
μέτρα για την προσωρινή συνέχιση ή την ασφαλή παύση 
της διαστημικής δραστηριότητας, προκειμένου να εγγυ- 
ηθεί την ασφάλεια των διαστημικών δραστηριοτήτων, 
όσο και να διασφαλίσει την προστασία της περιουσίας 
και του περιβάλλοντος. Για το σκοπό αυτόν, ο Υπουργός 
Ψηφιακής Πολιτικής,Τηλεπικοινωνιών και Ενημέρωσης 
μπορεί να απευθύνει εντολές στο φορέα ή σε τρίτους, 
να προσφύγει στις υπηρεσίες τρίτων ή να μεταβιβάσει 
τις διαστημικές δραστηριότητες σε άλλο φορέα, ώστε να 

διασφαλιστεί η συνέχεια των δραστηριοτήτων πτήσης 
και καθοδήγησης και, εφόσον είναι αναγκαίο, να θέσει 
εκτός τροχιάς, να απενεργοποιήσει ή να καταστρέψει το 
διαστημικό αντικείμενο. 

5. Οι αποφάσεις ανάκλησης και αναστολήςτης άδειας 
δημοσιεύονται στην Εφημερίδα της Κυβερνήσεως. 

Άρθρο 10 

Μεταβίβαση δραστηριοτήτων 

1. Η μεταβίβαση διαστημικών δραστηριοτήτων επι¬ 
τρέπεται μόνο ύστερα από έγκριση του Υπουργού Ψη¬ 
φιακής Πολιτικής,Τηλεπικοινωνιών και Ενημέρωσης. 

2. Η αίτηση για έγκριση της μεταβίβασης διαστημικών 
δραστηριοτήτων υποβάλλεται από κοινού από τον με- 
ταβιβάζοντα και τον αποδέκτη φορέα. 

3. Οι διατάξεις που αφορούν τη διαδικασία χορήγησης 
της άδειας εφαρμόζονται αναλόγως και για τη διαδικασία 
της έγκρισης μεταβίβασης διαστημικών δραστηριοτή¬ 
των. 

4.0 Υπουργός Ψηφιακής Πολιτικής,Τηλεπικοινωνιών 
και Ενημέρωσης μπορεί με την έγκριση μεταβίβασης 
διαστημικών δραστηριοτήτων να επιβάλει πρόσθετους 
όρους τόσο στον μεταβιβάζοντα όσο και στον αποδέκτη. 

5. Οταν ο αποδέκτης φορέας δεν εδρεύει ή δεν δρα¬ 
στηριοποιείται στην Ελλάδα, ο Υπουργός Ψηφιακής 
Πολιτικής, Τηλεπικοινωνιών και Ενημέρωσης μπορεί να 
αρνηθεί την έγκριση μεταβίβασης διαστημικών δραστη¬ 
ριοτήτων, εφόσον δεν έχει υπογράφει συμφωνία με το 
κράτος του αποδέκτη φορέα, η οποία να αποζημιώνει 
το Ελληνικό Κράτος έναντι κάθε προσφυγής εναντίον 
του στο πλαίσιο της διεθνούς ευθύνης του ή έναντι κάθε 
αγωγής για πρόκληση ζημιών. 

Άρθρο 11 

Διεθνής ευθύνη για ζημίες 

1. Για την κάλυψη της ευθύνης για ζημίες, ο φορέας 
υποχρεούται να συνάψει ασφάλιση που καλύπτει το 
ποσό των 60.000.000 ευρώ, το οποίο μπορεί να αναπρο¬ 
σαρμόζεται ανάλογα με το μέγεθος, την αξία ή άλλες 
παραμέτρους λειτουργίας του διαστημικού αντικειμένου 
με απόφαση του Υπουργού Ψηφιακής Πολιτικής,Τηλεπι¬ 
κοινωνιών και Ενημέρωσης κατόπιν σχετικής αιτήσεως 
του φορέα πριν την υποβολή των δικαιολογητικών της 
παραγράφου 2 του άρθρου 5. Αν η διαστημική δραστη¬ 
ριότητα γίνεται προς το δημόσιο συμφέρον, ο Υπουργός 
Ψηφιακής Πολιτικής,Τηλεπικοινωνιών και Ενημέρωσης, 
με απόφασή του, μπορεί να καθορίσει χαμηλότερο ποσό 
ή να απαλλάξει το φορέα από την υποχρέωση ασφάλι¬ 
σης, λαμβάνοντας υπόψη τους κινδύνους που συνδέο¬ 
νται με τη διαστημική δραστηριότητα. Οι διαστημικές 
δραστηριότητες γίνονται προς το δημόσιο συμφέρον 
αν εξυπηρετούν την εθνική άμυνα και ασφάλεια, την 
επιστήμη, την έρευνα ή την εκπαίδευση. Η ασφάλιση 
δεν είναι απαραίτητη εάν το ίδιο το Ελληνικό Κράτος 
είναι ο φορέας. 

2. Οταν το Ελληνικό Κράτος φέρει διεθνή ευθύνη προς 
αποζημίωση, σύμφωνα με το άρθρο VII της Συνθήκης για 
το Εξωατμοσφαιρικό Διάστημα, τις διατάξεις της Σύμ¬ 
βασης περί Διεθνούς Διαστημικής Ευθύνης ή του παρό¬ 


ντος, θεμελιώνεται δικαίωμα αποζημίωσης εναντίον του 
εμπλεκόμενου φορέα μέχρι το ποσό της αποζημίωσης 
που καθορίζεται στην παράγραφο 3. 

3. Η εκτίμηση της ζημίας μεταξύ του Κράτους και του 
φορέα πραγματοποιείται ως εξής: 

α) στην περίπτωση της παραγράφου 2, όταν η ζημία 
προκαλείται σε τρίτο Κράτος ή σε αλλοδαπούς υπηκό¬ 
ους, η εκτίμηση της ζημίας πραγματοποιείται ανάμεσα 
στο ελληνικό Κράτος και το Κράτος που εκπροσωπεί το 
θύμα, σύμφωνα με τη Σύμβαση περί Διεθνούς Διαστημι¬ 
κής Ευθύνης. Ο φορέας ή το πρόσωπο, που έχει οριστεί 
προς τούτο από αυτόν, μπορεί να συμμετέχει στις συζη¬ 
τήσεις ή στις διαδικασίες εκτίμησης ζημίας μεταξύ των 
εκπροσώπων των εμπλεκόμενων Κρατών, προκειμένου 
να υπερασπίσει τα συμφέροντά του, 

β) στην περίπτωση της παραγράφου 2, όταν η ζημία 
προκαλείται σε Έλληνες υπηκόους, η εκτίμησή της πραγ¬ 
ματοποιείται από Επιτροπή τριών (3) εμπειρογνωμόνων, 
ένας από τους οποίους ορίζεται από κάθε μέρος και ο 
τρίτος κατόπιν συμφωνίας των μερών. Ο Υπουργός Ψη¬ 
φιακής Πολιτικής, Τηλεπικοινωνιών και Ενημέρωσης 
μπορεί να επιβάλει τον εκ των προτέρων ορισμό των 
εμπειρογνωμόνων ως μια από τις προϋποθέσεις για τη 
χορήγηση άδειας. 

4. Το δικαίωμα προσφυγής του Ελληνικού Κράτους 
εναντίον άλλου εκτοξεύοντος ή συνεκτοξεύοντος Κρά¬ 
τους, σύμφωνα με την παράγραφο 2 του άρθρου V της 
Σύμβασης περί Διεθνούς Διαστημικής Ευθύνης, δεν 
κωλύει την εφαρμογή του παρόντος άρθρου και δεν 
αποτελεί σε καμία περίπτωση προϋπόθεση για ανάλη¬ 
ψη δράσης του Ελληνικού Κράτους εναντίον του φορέα. 

5. Το Ελληνικό Κράτος δικαιούται να προσφύγει ενα¬ 
ντίον του ασφαλιστή του φορέα, έως το ποσό που έχει 
καθοριστεί σύμφωνα με την παράγραφο 3, μπορεί δε να 
οριστεί συνδικαιούχος στην τυχόν οφειλόμενη ασφαλι¬ 
στική αποζημίωση ή οποιαδήποτε άλλη εγγύηση. 

6. Ο φορέας υποχρεούται κάθε χρόνο να υποβάλλει 
αντίγραφο του ασφαλιστήριου συμβολαίου ή βεβαίωση 
της ασφαλιστικής εταιρείας ότι το ασφαλιστήριο συμβό¬ 
λαιο με το φορέα είναι σε ισχύ. 

Άρθρο 12 

Υποχρέωση ενημέρωσης 

Ο φορέας οφείλει να ενημερώνει αμελλητί τον Υπουρ¬ 
γό Ψηφιακής Πολιτικής,Τηλεπικοινωνιών και Ενημέρω¬ 
σης για κάθε είδους χειρισμό, δυσλειτουργία ή ανωμα¬ 
λία του διαστημικού αντικειμένου, καθώς και εν γένει 
απώλεια ελέγχου, η οποία ενδέχεται να θέσει σε κίνδυνο 
πρόσωπα στο έδαφος, αεροπλάνο σε πτήση ή σε άλλα 
διαστημικά αντικείμενα ή να προκαλέσει οποιαδήποτε 
ζημία, καθώς και για κάθε μεταβολή στα στοιχεία της 
αίτησης αδειοδότησης. 

Άρθρο 13 

Επιστροφή διαστημικού αντικείμενου 

1. Με την επιφύλαξη μέτρων που αφορούν την ασφά¬ 
λεια και προστασία αγαθών και προσώπων, κάθε διαστη¬ 
μικό αντικείμενο που βρίσκεται ή εντοπίζεται σε ελληνι¬ 
κό έδαφος ή σε τοποθεσία που υπόκειται στη ελληνική 

δικαιοδοσία, επιστρέφεται αμελλητί στις αρμόδιες αρχές, 
οι οποίες και ενημερώνουν αμέσως τον Υπουργό Ψη¬ 
φιακής Πολιτικής, Τηλεπικοινωνιών και Ενημέρωσης, 
προκειμένου να διευθετήσει την επιστροφή του εν λόγω 
αντικειμένου στο Κράτος όπου έχει αρχειοθετηθεί, σύμ¬ 
φωνα με τη Συμφωνία για τη Διάσωση Αστροναυτών και 
την Επιστροφή Διαστημικών Αντικειμένων. 

2. Όταν απαιτείται έρευνα για την αναγνώριση του 
Κράτους όπου έχει αρχειοθετηθεί το διαστημικό αντι¬ 
κείμενο ή του Κράτους Εκτόξευσης, λαμβάνεται από τον 
Υπουργό Ψηφιακής Πολιτικής,Τηλεπικοινωνιών και Ενη¬ 
μέρωσης κάθε αναγκαίο μέτρο για τη διαφύλαξη του 
αντικειμένου ή των αντικειμένων που ανευρίσκονται ή 
εντοπίζονται. 

3. Όταν το αντικείμενο επιστρέφεται στην αρμόδια 
αρχή ή, εφόσον είναι αναγκαίο πριν από την επιστροφή 
του, λαμβάνεται κάθε αναγκαίο μέτρο για την προστασία 
των δικαιωμάτων των θυμάτων, καθώς και των περιουσι¬ 
ών που υπέστησαν ζημία από το διαστημικό αντικείμενο. 

Άρθρο 14 

Κάλυψη εξόδων αίτησης 

Όταν, σύμφωνα με τον παρόντα νόμο, ο Υπουργός 
Ψηφιακής Πολιτικής,Τηλεπικοινωνιών και Ενημέρωσης 
προσφεύγει στις υπηρεσίες εμπειρογνωμόνων, το κό¬ 
στος των υπηρεσιών, καθώς και κάθε έξοδο που αφορά 
τις εργασίες τους βαρύνει τον αιτούντα φορέα. Αν ο φο¬ 
ρέας δεν καλύψει το σχετικό κόστος, η αίτησή του απορ¬ 
ρίπτεται, ενώ αν είναι ήδη αδειοδοτημένος, ο Υπουργός 
Ψηφιακής Πολιτικής,Τηλεπικοινωνιών και Ενημέρωσης 
μπορεί να αναστείλει την άδεια. 

Άρθρο 15 

Κυρώσεις 

1. Κάθε φυσικό πρόσωπο και κάθε νόμιμος εκπρόσω¬ 
πος νομικού προσώπου, που διεξάγει διαστημικές δρα¬ 
στηριότητες χωρίς άδεια, τιμωρούνται με φυλάκιση έως 
δύο (2) έτη, καθώς και με χρηματική ποινή από 30.000 
έως 300.000 ευρώ. 

2. Στις περιπτώσεις όπου το Ελληνικό Κράτος φέρει 
διεθνή ευθύνη από τις ανωτέρω μη αδειοδοτημένες δι¬ 
αστημικές δραστηριότητες, θεμελιώνεται επιπροσθέτως 
υπέρ του Ελληνικού Κράτους δικαίωμα αποζημίωσης 
εναντίον του εμπλεκόμενου φυσικού ή νομικού προσώ¬ 
που, μέχρι του ποσού της αποζημίωσης που καθορίζεται 
βάσει της παραγράφου 3 του άρθρου 11. 

3. Όποιος, κατά το στάδιο υποβολής αίτησης και μέ¬ 
χρι τη λήξη ισχύος της άδειας, κοινοποιεί στον Υπουργό 
Ψηφιακής Πολιτικής,Τηλεπικοινωνιών και Ενημέρωσης 
εκ προθέσεως εσφαλμένες ή ημιτελείς πληροφορίες για 
τις σχετικές διαστημικές δραστηριότητες, τιμωρείται με 
πρόστιμο από 10.000 έως 100.000 ευρώ. 

Άρθρο 16 

Μεταβατικές διατάξεις 

1. Οι διαστημικές δραστηριότητες που είναι ήδη σε 
εξέλιξη κατά την έναρξη ισχύος του παρόντος μπορεί 
να συνεχιστούν για μια περίοδο δώδεκα (12) μηνών από 
την ημερομηνία αυτή, χωρίς οποιαδήποτε απαίτηση για 


άδεια. Καμία μεταβίβαση δεν μπορεί να πραγματοποιη¬ 
θεί κατά τη διάρκεια αυτής της περιόδου. 

2.0 φορέας εντός δώδεκα (12) μηνών από την έναρξη 
ισχύος του παρόντος υποχρεούται να υποβάλει τα στοι¬ 
χεία για τις διαστημικές δραστηριότητες, που διεξάγει 
που προβλέπονται στα άρθρα 5 και 6, στον Υπουργό 
Ψηφιακής Πολιτικής,Τηλεπικοινωνιών και Ενημέρωσης. 
Στην περίπτωση αυτή, για τις εν εξελίξει δραστηριότη¬ 
τες, δεν εφαρμόζεται το άρθρο 15. Ο φορέας παρέχει 
σύμφωνα με τις εκάστοτε ειδικές περιστάσεις τα σχετικά 
έγγραφα για την επαλήθευση των όρων που περιλαμβά¬ 
νονται στην παράγραφο 2 του άρθρου 5. 

3. Διαστημικές δραστηριότητες που περιλαμβάνονται 
σε ειδικότερες συμβάσεις ή συμφωνίες με το Ελληνικό 
Δημόσιο και έχουν λάβει συναφείς άδειες, θεωρούνται 
ως αδειοδοτημένες και υπόκεινται στις αντίστοιχες υπο¬ 
χρεώσεις και όρους του παρόντος νόμου. 

Άρθρο 17 

Εθνικό Μητρώο Διαστημικών Αντικειμένων 

1. Στο Υπουργείο Ψηφιακής Πολιτικής, Τηλεπικοινω¬ 
νιών και Ενημέρωσης συνιστάται και τηρείται Εθνικό 
Μητρώο Διαστημικών Αντικειμένων, όπου καταχωρί¬ 
ζονται τα διαστημικά αντικείμενα που σχετίζονται με 
αδειοδοτημένες δραστηριότητες, για τα οποία η Ελλάδα 
είναι, μόνη της ή από κοινού με άλλο Κράτος, το Κράτος 
Εκτόξευσης, εκτός εάν η καταγραφή πραγματοποιείται 
από άλλο κράτος ή Διεθνή Οργανισμό, σύμφωνα με τη 
Σύμβαση για την καταγραφή διαστημικών αντικειμένων. 

2. Για την καταχώριση διαστημικών αντικειμένων 
εφαρμόζονται τα εξής: 

α) Ένας μοναδικός εθνικός αριθμός καταχώρισης και 
καταγραφής αποδίδεται σε κάθε αντικείμενο, ύστερα 
από απόφαση του Υπουργού Ψηφιακής Πολιτικής, Τη¬ 
λεπικοινωνιών και Ενημέρωσης. 

β) Καταχωρίζονται οι πληροφορίεςτου άρθρου IV της 
Σύμβασης για την καταγραφή διαστημικών αντικειμέ¬ 
νων, καθώς και αυτές που αναφέρονται στο έντυπο για 
την καταχώριση διαστημικού αντικειμένου στο Μητρώο 
του ΟΗΕ. 

3. Επιπλέον των πληροφοριών που αναγράφονται 
στην περίπτωση β' της παραγράφου 2, καταχωρίζονται 
εμπιστευτικώς: 

α) ο κατασκευαστής του διαστημικού αντικειμένου, 

β) η εταιρεία εκτόξευσης του διαστημικού αντικειμέ¬ 
νου, 

γ) ο φορέας και ο ιδιοκτήτης του διαστημικού αντι¬ 
κειμένου, 

δ) τα κύρια συστατικά στοιχεία και τα όργανα εντός 
του διαστημικού αντικειμένου, 

ε) τα αρχειοθετήματα της Διεθνούς Ενώσεως Τηλεπι¬ 
κοινωνιών (ΙΤυ ίίΙίη95), σύμφωνα μετά οποία λειτουργεί 
το αντικείμενο, 

στ) η άδεια άσκησης διαστημικών δραστηριοτήτων 
που έχει χορηγηθεί στο φορέα με τη σχετική τεκμηρί¬ 
ωση. 

4. Ο φορέας γνωστοποιεί αμέσως στον Υπουργό Ψη¬ 
φιακής Πολιτικής, Τηλεπικοινωνιών και Ενημέρωσης τις 
πληροφορίες των περιπτώσεων β' της παραγράφου 2 

και της παραγράφου 3. Σε περίπτωση οποιασδήποτε με¬ 
ταβολής στοιχείων, πραγματοποιείται συμπληρωματική 
εγγραφή, με την ευθύνη του φορέα εντός τριάντα(30) 
ημερών από την ημέρα που αυτός έλαβε γνώση της με¬ 
ταβολής. Αν ο φορέας δεν γνωστοποιήσει τις μεταβολές 
μέσα στην προθεσμία που έχει ταχθεί, η άδεια μπορεί να 
ανακληθεί ή ανασταλεί. 

5. Η καταχώριση πραγματοποιείται μετά το χρόνο 
εκτόξευσης του διαστημικού αντικειμένου και κατόπιν 
της έγγραφης ενημέρωσης του Υπουργού Ψηφιακής 
Πολιτικής, Τηλεπικοινωνιών και Ενημέρωσης από το 
φορέα για το χρόνο εκτόξευσης, την εκτόξευση και τη 
λειτουργία του διαστημικού αντικειμένου και εφόσον 
συντρέχουν οι όροι της άδειας. 

6. Με απόφαση του Υπουργού Ψηφιακής Πολιτικής, 
Τηλεπικοινωνιών και Ενημέρωσης καταχωρίζονται στο 
Μητρώο και τα διαστημικά αντικείμενα που αφορούν 
διαστημικές δραστηριότητες οι οποίες βρίσκονται σε 
εξέλιξη κατά τη θέση σε ισχύ του παρόντος. 

ΚΕΦΑΛΑΙΟ Β' 

ΣΥΣΤΑΣΗ ΕΛΛΗΝΙΚΟΥ ΔΙΑΣΤΗΜΙΚΟΥ 

ΟΡΓΑΝΙΣΜΟΥ 

Άρθρο 18 

Σύσταση ανώνυμης εταιρείας με την επωνυμία 

«ΕΛΛΗΝΙΚΟΣ ΔΙΑΣΤΗΜΙΚΟΣ ΟΡΓΑΝΙΣΜΟΣ Α.Ε.» 

1. Συνιστάται ανώνυμη εταιρεία με την επωνυμία «ΕΛ- 
ΑΗΝΙΚΟΣ ΔΙΑΣΤΗΜΙΚΟΣ ΟΡΓΑΝΙΣΜΟΣ Α.Ε.» και το δια¬ 
κριτικό τίτλο «ΕΛ.Δ.Ο. Α.Ε.», στο εξής η «Εταιρεία». Στις 
διεθνείς συναλλαγές, η επωνυμία της Εταιρείας αποδίδε¬ 
ται στα αγγλικά ως «ΗΕΕΕΕΝΙΈ 5ΡΑΈΕ ΑΟΕΝΈΥ 5.Α.».Έδρα 
της Εταιρείας ορίζεται ο Δήμος Αθηναίων, με απόφαση 
δε του Υπουργού Ψηφιακής Πολιτικής, Τηλεπικοινωνιών 
και Ενημέρωσης μπορεί να οριστεί ως έδρα άλλος δήμος 
της χώρας. 

2. Η Εταιρεία εποπτεύεται από τον Υπουργό Ψηφιακής 
Πολιτικής,Τηλεπικοινωνιών και Ενημέρωσης, λειτουργεί 
χάριν του δημοσίου συμφέροντος κατά τους κανόνες 
της ιδιωτικής οικονομίας, διέπεται από τις διατάξεις του 
παρόντος, του ν. 3429/2005 (Α' 314), όπως ισχύει, και 
συμπληρωματικώς από τις διατάξεις του κ.ν. 2190/1920 
(Α' 76), για τα θέματα που δεν ρυθμίζονται ρητώς. 

3. Η διάρκεια της Εταιρείας ορίζεται σε τριάντα (30) έτη 
από την ημερομηνία δημοσίευσης της υπουργικής από¬ 
φασης της παραγράφου 6 και μπορεί να τροποποιηθεί ή 
παραταθεί σύμφωνα με τα οριζόμενα στο καταστατικό. 

4. Σκοπός της Εταιρείας είναι: 

α. Η διαμόρφωση πρότασης για τη στρατηγική στον 
τομέα του διαστήματος και η εκπόνηση κυλιόμενου-δυ- 
ναμικού σχεδίου δράσης της διαστημικής στρατηγικής 
σε συνεργασία με την πανεπιστημιακή και ερευνητική 
κοινότητα, το δημόσιο και τον ιδιωτικό τομέα που προσ¬ 
διορίζει στόχους, τομείς συνεργασίας και διαδικασίες για 
την επίτευξη των στόχων, 

β. η συνεργασία, ο συντονισμός, η υποστήριξη και 
η κινητοποίηση φορέων, υπηρεσιών και νομικών προ¬ 
σώπων του δημόσιου και του ιδιωτικού τομέα για την 
προώθηση, διάχυση και αξιοποίηση της διαστημικής 


στρατηγικής της Ελλάδας, καθώς και η συμμετοχή σε 
ευρωπαϊκούς και διεθνείς οργανισμούς και ομάδες που 
δραστηριοποιούνται σε διαστημικά θέματα και προ¬ 
γράμματα, 

γ. η προώθηση και συμμετοχή ως συντονιστής δημό¬ 
σιων φορέων σε έργα και προγράμματα, καθώς και η 
διαχείριση εθνικών προγραμμάτων και έργων σε τομείς 
του Διαστήματος, όπως η επιστημονική έρευνα, η τε¬ 
χνολογία, οι τηλεπικοινωνίες, η ασφάλεια, η οικονομία, 
το περιβάλλον, η αγροτική ανάπτυξη, οι μεταφορές, η 
ηλεκτρονική διακυβέρνηση και το εμπόριο, 
δ. η συμμετοχή σε ευρωπαϊκούς και διεθνείς οργα¬ 
νισμούς, πρωτοβουλίες, φόρουμ και δραστηριότητες 
για θέματα Διαστήματος, ο συντονισμός των εθνικών 
εκπροσώπων στον τομέα του Διαστήματος, η ανάπτυξη 
ευρωπαϊκών και διεθνών συνεργασιών, η ανταλλαγή και 
σύνθεση γνώσεων, καινοτομίας και δράσεων προκει- 
μένου να μεγιστοποιηθεί η ανταποδοτική συμμετοχή 
της χώρας στους ευρωπαϊκούς και διεθνείς οργανισμούς 
Διαστήματος, σε ευρωπαϊκά ή διεθνή διαστημικά προ¬ 
γράμματα, καθώς και η συμμετοχή στη σχεδίαση προ¬ 
γραμμάτων για την εξυπηρέτηση εθνικών, επιστημονι¬ 
κών, επιχειρησιακών και αναπτυξιακών αναγκών στις 
οποίες το Διάστημα έχει πρωταρχικό ρόλο, 
ε. η συμβολή στην ανάπτυξη και ενίσχυση της τεχνο¬ 
λογίας και των διαστημικών εφαρμογών, υπηρεσιών και 
επίγειων υποδομών προς όφελος της εγχώριας βιομη¬ 
χανίας και έρευνας, καθώς και η υποστήριξη στο σχεδί¬ 
ασμά δορυφόρων, δορυφορικών συστημάτων, υλικών 
και εξοπλισμού, συμπεριλαμβανομένων των δραστηρι¬ 
οτήτων τηλεπισκόπησης, μέσω καιτηςαξιοποίησηςτης 
συμμετοχής της χώρας στους διεθνείς και ευρωπαϊκούς 
οργανισμούς και προγράμματα, καθώς και στις πάσης 
φύσεως επιστροφές που δικαιούται η χώρα, 
στ. η συνεργασία με αρμόδιους φορείς και υπηρεσί¬ 
ες για τη συνεχή επιμόρφωση των φοιτητών, των νέων 
ερευνητών και των δημόσιων λειτουργών σε θέματα 
Διαστήματος, καθώς και η σχεδίαση και η συμμετοχή 
στην υλοποίηση δράσεων για την κατανόηση των δια¬ 
στημικών δραστηριοτήτων και εφαρμογών, 
ζ. η προώθηση θεμάτων τυποποίησης και η μεταφο¬ 
ρά τεχνογνωσίας και καλών πρακτικών στον τομέα των 
διαστημικών εφαρμογών και υπηρεσιών, 
η. η πειραματική ή εμπορική αξιοποίηση των δικαι¬ 
ωμάτων του Δημοσίου σε δορυφορικά και διαστημικά 
αντικείμενα, καθώς και η αξιοποίηση των συναφών υπη¬ 
ρεσιών, πόρων και περιουσιακών στοιχείων, κινητών και 
ακινήτων, κατόπιν σχετικής εκχωρήσεως ή άδειας του 
Υπουργού Ψηφιακής Πολιτικής, Τηλεπικοινωνιών και 
Ενημέρωσης, 

θ. η παροχή συνδρομής προς το Δημόσιο αναφορι¬ 
κά με δορυφορικά και διαστημικά θέματα, καθώς και 
η παροχή συμβουλευτικών υπηρεσιών και η εκπόνηση 
μελετών προς το Υπουργείο Ψηφιακής Πολιτικής, Τηλεπι¬ 
κοινωνιών και Ενημέρωσης αναφορικά με τη διαχείριση 
των δικαιωμάτων και των υποχρεώσεων του Δημοσίου 
στο Διάστημα, την καταχώριση και αξιολόγηση διαστη¬ 
μικών αντικειμένων, καθώς και την ανάπτυξη δορυφο¬ 
ρικών συστημάτων. 

5. Το μετοχικό κεφάλαιο της Εταιρείας ορίζεται στο 
ποσό των εξήντα χιλιάδων (60.000) ευρώ, το οποίο 
διαιρείται σε εξήντα (60) κοινές ονομαστικές μετοχές 
ονομαστικής αξίας χιλίων (1.000) ευρώ καθεμία.Το μετο¬ 
χικό κεφάλαιο της Εταιρείας καταβάλλεται εξ ολοκλήρου 
από το Ελληνικό Δημόσιο. Το Ελληνικό Δημόσιο για την 
άσκηση των μετοχικών του δικαιωμάτων εκπροσωπείται 
στη Γενική Συνέλευση από τους Υπουργούς Ψηφιακής 
Πολιτικής, Τηλεπικοινωνιών και Ενημέρωσης και Οικο¬ 
νομικών ή από πρόσωπα εξουσιοδοτημένα από αυτούς. 

6. Με απόφαση του Υπουργού Ψηφιακής Πολιτικής, 
Τηλεπικοινωνιών και Ενημέρωσης, που δημοσιεύεται 
στην Εφημερίδα της Κυβερνήσεως, καταρτίζεται το κα¬ 
ταστατικό της Εταιρείας, με το οποίο ρυθμίζονται τα θέ¬ 
ματα που προβλέπονται στη νομοθεσία για τις ανώνυμες 
εταιρείες και καταχωρίζεται στο Γ.Ε.ΜΗ,.Το καταστατικό 
της Εταιρείας, ως και οι διατάξεις που ρυθμίζονται κατά 
περιεχόμενο και από τις διατάξεις του παρόντος, μπορεί 
να τροποποιείται και να κωδικοποιείται με απόφαση της 
Γενικής Συνέλευσης. Για την επίτευξη των καταστατικών 
σκοπών, κατόπιν εγκρίσεως του Υπουργού Ψηφιακής 
Πολιτικής, Τηλεπικοινωνιών και Ενημέρωσης, η Εται¬ 
ρεία μπορεί να συστήνει θυγατρικές εταιρείες και υπο¬ 
καταστήματα, καθώς και να συνεργάζεται με ελληνικές 
ή αλλοδαπές επιχειρήσεις και φορείς που δραστηριο¬ 
ποιούνται στον τομέα του Διαστήματος είτε κοινοπρα- 
κτώντας μαζί τους είτε συμμετέχοντας ως συνέταιρος ή 
μέτοχος σε αυτές είτε ιδρύοντας μαζί τους νέες εταιρείες 
ή εταιρείες συμμετοχών που θα επιδιώκουν τους ίδιους 
ή παρεμφερείς σκοπούς. 

7. Οι πόροι της Εταιρείας προέρχονται από: 

α) την εκμετάλλευση δικαιωμάτων του Δημοσίου επί 
των διαστημικών αντικειμένων, των δορυφόρων, των 
δορυφορικών τροχιών και των συναφών ραδιοσυχνο¬ 
τήτων που έχουν παραχωρηθεί στην Εταιρεία από τον 
Υπουργό Ψηφιακής Πολιτικής,Τηλεπικοινωνιών και Ενη¬ 
μέρωσης, καθώς και συμβάσεων ή προγραμμάτων που 
υλοποιούνται κατά την άσκηση πειραματικής ή εμπορι¬ 
κής δραστηριότητας, 

β) χορηγίες, έσοδα και χρηματοδοτήσεις από δημόσιες 
επιχειρήσεις, εταιρείες, φορείς πάσηςφύσεως,Ταμεία της 
Ευρωπαϊκής Ένωσης και άλλους Διεθνείς Οργανισμούς, 

γ) την παροχή υπηρεσιών και τη μεταβίβαση των δι¬ 
καιωμάτων χρήσης επιστημονικών - ερευνητικών έργων 
και μελετών, 

δ) δωρεές, κληρονομιές, κληροδοσίες, εισπράξεις από 
τόκους καταθέσεων, προσόδους από την εκμετάλλευση 
της περιουσίας του και λοιπά πάσης φύσεως έσοδα από 
νόμιμες πηγές, 

ε) χορηγίες από ιδιώτες, ιδρύματα και εταιρείες. 

8. Οι πόροι της Εταιρείας κατατίθενται σε λογαριασμό 
όψεως που τηρείται σε πιστωτικό ίδρυμα στην ημεδα¬ 
πή και κινείται με εντολή του Διευθύνοντος Συμβούλου, 
ύστερα από σχετική έγκριση του Διοικητικού Συμβουλί¬ 
ου. Η ανάληψη, διάθεση ή πραγματοποίηση οποιοσδή¬ 
ποτε δαπάνης από τον εταιρικό λογαριασμό κάτω από 
ένα προκαθορισμένο ποσό, που ορίζεται στον εσωτε¬ 
ρικό κανονισμό, και για καθημερινές λειτουργικές δα¬ 
πάνες, γίνεται με εντολή του Διευθύνοντος Συμβούλου 


της Εταιρείας ή προσώπου νομίμως εξουσιοδοτημένου 
από αυτόν. 

9. Μέρος του θετικού αποτελέσματος, έσοδα μείον 
έξοδα, της οικονομικής διαχείρισης κάθε χρήσης της 
Εταιρείας αποδίδεται στον τακτικό προϋπολογισμό ως 
δημόσιο έσοδο. Με κοινή απόφαση των Υπουργών Ψη¬ 
φιακής Πολιτικής,Τηλεπικοινωνιών και Ενημέρωσης και 
Οικονομικών καθορίζονται το αποδιδόμενο ποσοστό, η 
σχετική διαδικασία και κάθε άλλο σχετικό θέμα. 

10. Με κοινή απόφαση των Υπουργών Ψηφιακής Πο¬ 
λιτικής, Τηλεπικοινωνιών και Ενημέρωσης, Οικονομικών, 
Οικονομίας και Ανάπτυξης και του κατά περίπτωση αρ¬ 
μόδιου Υπουργού, η Εταιρεία μπορεί να επιχορηγείται 
από το Πρόγραμμα Δημοσίων Επενδύσεων (ΠΔΕ) ή από 
τον τακτικό προϋπολογισμό για την πραγματοποίηση 
του σκοπού της. Σε κάθε περίπτωση, εφαρμόζονται οι 
ρυθμίσειςτου ενωσιακού δικαίου περί κρατικών ενισχύ¬ 
σεων, εξαιρουμένων των στρατιωτικών εφαρμογών και 
των θεμάτων εθνικής ασφαλείας. 

11. Ως προς τα διαστημικά προγράμματα και τις δια¬ 
στημικές εφαρμογές που εξυπηρετούν σκοπούς εθνικής 
άμυνας, το Υπουργείο Εθνικής Άμυνας διατηρεί διοικη¬ 
τική και επιχειρησιακή αυτονομία σε σχέση με την Εται¬ 
ρεία, δύναται δε να συμμετέχει κατόπιν προσκλήσεως 
στις συνεδριάσεις του Διοικητικού Συμβουλίου της Εται¬ 
ρείας χωρίς δικαίωμα ψήφου, εφόσον συζητείται θέμα 
που άπτεται της εθνικής άμυνας και ασφάλειας. 

Άρθρο 19 

Όργανα της Εταιρείας 

1. Τα όργανα της Εταιρείας είναι η Γενική Συνέλευση 
και το Διοικητικό Συμβούλιο, που απαρτίζεται από τον 
Πρόεδρο, τον Διευθύνοντα Σύμβουλο και τα μέλη του. 
Μέχρι τη συγκρότηση, οργάνωση και στελέχωση της 
Εταιρείας με το απαραίτητο προσωπικό που δεν μπορεί 
να υπερβαίνει τα δύο (2) έτη από τη δημοσίευση του 
καταστατικού, ο Υπουργός Ψηφιακής Πολιτικής, Τηλε¬ 
πικοινωνιών και Ενημέρωσης με απόφασή του διορίζει 
το πρώτο Διοικητικό Συμβούλιο και ρυθμίζει τα θέματα 
που σχετίζονται με τη λειτουργία του. 

2. Το ανώτατο όργανο της Εταιρείας είναι η Γενική 
Συνέλευση, η οποία αποφασίζει για κάθε θέμα που 
προβλέπεται στο καταστατικό και στις διατάξεις του 
κ.ν. 2190/1920, με εξαίρεση τα ζητήματα τα οποία απο- 
φασίζονται σύμφωνα με τις διατάξεις του παρόντος. 

3. Όργανα διοίκησης της Εταιρείας είναι το Διοικητικό 
Συμβούλιο και ο Διευθύνων Σύμβουλος, οι αρμοδιότητες 
των οποίων, ο τρόπος και η διαδικασία λήψης αποφά¬ 
σεων, καθώς και κάθε άλλο σχετικό θέμα καθορίζονται 
και εξειδικεύονται από το καταστατικό της Εταιρείας, 
σύμφωνα με την κείμενη νομοθεσία. Ο Διευθύνων Σύμ¬ 
βουλος προΐσταται των Διευθύνσεων της Εταιρείας και 
λαμβάνει τις αναγκαίες εκτελεστικές αποφάσεις, σύμφω¬ 
να με όσα καθορίζονται στο καταστατικό της Εταιρείας. 

4. Το Διοικητικό Συμβούλιο αποτελείται από επτά (7) 
μέλη, ήτοι: 

α) Πρόεδρο, 

β) Διευθύνοντα Σύμβουλο, 

γ) δύο μέλη, που υποδεικνύονται από τον Υπουργό 
Ψηφιακής Πολιτικής, Τηλεπικοινωνιών και Ενημέ¬ 
ρωσης, 

δ) ένα μέλος, που υποδεικνύεται από τον Υπουργό 
Οικονομικών, 

ε) ένα μέλος, που υποδεικνύεται από τον Υπουργό 
Παιδείας, Έρευνας και Θρησκευμάτων και 

στ) ένα μέλος, που υποδεικνύεται ως εκπρόσωπος εκ 
των εργαζομένων. 

Σε περίπτωση που δεν προταθούν από τους ανωτέ¬ 
ρω μέλη του Διοικητικού Συμβουλίου, με τους αντίστοι¬ 
χους αναπληρωτές τους, εντός δέκα (10) ημερών από 
την κοινοποίηση του σχετικού αιτήματος, ο Υπουργός 
Ψηφιακής Πολιτικής,Τηλεπικοινωνιών και Ενημέρωσης 
υποδεικνύει τα σχετικά μέλη του Δ.Σ. κατά την κρίση του. 

5.Το Διοικητικό Συμβούλιο ορίζεται από τη Γενική Συ¬ 
νέλευση για πενταετή θητεία, είναι δε υπεύθυνο για τη 
διοίκηση της Εταιρείας και την επίτευξη των καταστατι¬ 
κών της σκοπών. Το Διοικητικό Συμβούλιο αποφασίζει 
για τα θέματα που σχετίζονται με τη διαχείριση της Εται¬ 
ρείας, εκτός από τα θέματα εκείνα που, σύμφωνα με τις 
διατάξεις του παρόντος, ανήκουν στην αρμοδιότητα της 
Γενικής Συνέλευσης.Το Διοικητικό Συμβούλιο της Εται¬ 
ρείας μπορεί με απόφασή του να αναθέτει το χειρισμό 
ιδιαίτερων ζητημάτων σε εξειδικευμένους επιστήμονες 
στον τομέα του Διαστήματος, οι οποίοι δεν ανήκουν στο 
τακτικό προσωπικό της Εταιρείας και οι οποίοι διαθέ¬ 
τουν ειδικές γνώσεις και πείρα στις υποθέσεις που τους 
ανατίθενται, η δε αμοιβή αυτών προσδιορίζεται με την 
ανωτέρω απόφαση. 

6.0 Πρόεδρος και ο Διευθύνων Σύμβουλος είναι μέλη 
του Διοικητικού Συμβουλίου της Εταιρείας, ασκούν τις 
αρμοδιότητες που προβλέπονται και διορίζονται με 
απόφαση της Γενικής Συνέλευσης για διάστημα πέντε 
(5) ετών ύστερα από δημόσια προκήρυξη της θέσης και 
απόφαση των Υπουργών Ψηφιακής Πολιτικής, Τηλεπι¬ 
κοινωνιών και Ενημέρωσης και Οικονομικών. Με την 
προκήρυξη της θέσης καθορίζεται και η διαδικασία της 
επιλογής, εξειδικεύονται τα αναγκαία προσόντα, οι όροι 
απασχόλησης και οι προϋποθέσεις διορισμού, μπορεί 
δε να ορίζεται ότι απαιτούνται και προσόντα πλέον των 
ανωτέρω. Τα απαιτούμενα προσόντα για την κατάληψη 
της θέσηςτου Προέδρου είναι πτυχίο Α.Ε.Ι. της ημεδαπής 
ή αλλοδαπής, μεταπτυχιακό κατά προτίμηση σε συναφές 
αντικείμενο, πολυετής και διεθνής εμπειρία στον τομέα 
του Διαστήματος, εμπειρία σε θέματα διοίκησης και 
οργάνωσης, καθώς και άριστη γνώση τουλάχιστον της 
αγγλικής γλώσσας, ενώ η καλή γνώση και άλλων γλωσ¬ 
σών είναι επιθυμητή. Τα απαιτούμενα προσόντα για την 
κατάληψη της θέσης του Διευθύνοντος Συμβούλου είναι 
πτυχίο πανεπιστημιακής εκπαίδευσης της ημεδαπής ή 
αλλοδαπής, μεταπτυχιακό κατά προτίμηση σε συναφές 
αντικείμενο, τουλάχιστον πενταετής εμπειρία τόσο στον 
τομέα του Διαστήματος όσο και σε θέματα διοίκησης και 
οργάνωσης, καθώς και άριστη γνώση τουλάχιστον της 
αγγλικής γλώσσας, ενώ η πολύ καλή γνώση και άλλων 
γλωσσών είναι επιθυμητή. 

7. Τα μέλη του Διοικητικού Συμβουλίου πρέπει να δι¬ 
αθέτουν εγνωσμένο κύρος, επιστημονική επάρκεια και 


επαγγελματική εμπειρία, υψηλό επίπεδο τεχνογνωσίας 
και εκτενή εμπειρία που ανταποκρίνεται στις απαιτήσεις 
της θέσης ή των τομέων στους οποίους δραστηριοποιεί¬ 
ται η Εταιρεία. Τα ειδικότερα προσόντα και τα κωλύματα 
ή ασυμβίβαστα των μελών του Διοικητικού Συμβουλίου 
καθορίζονται με το καταστατικό της Εταιρείας. 

Άρθρο 20 

Εσωτερικοί κανονισμοί 

1. Με κανονισμούς, που καταρτίζονται από το Διοικητι¬ 
κό Συμβούλιο της Εταιρείας σύμφωνα με το άρθρο 4 του 
ν. 3429/2005, ρυθμίζονται θέματα εσωτερικής λειτουργί¬ 
ας, ασφάλειας και διαβάθμισης προσωπικού, προστασίας 
προσωπικών δεδομένων και απορρήτων πληροφορι¬ 
ών, καθώς και ελέγχου της Εταιρείας. Με απόφαση του 
Διοικητικού Συμβουλίου της Εταιρείας καθορίζονται οι 
όροι και οι διαδικασίες ανάθεσης και εκτέλεσης συμβά¬ 
σεων προμηθειών προϊόντων, παροχής υπηρεσιών, εκ¬ 
πόνησης μελετών, ανάθεσης και εκτέλεσης συμβάσεων 
έργων, αγορών ακινήτων, ανταλλαγών και πωλήσεων 
κινητών και ακίνητων πραγμάτων, μισθώσεων ακινή¬ 
των, εκμισθώσεων και παραχωρήσεων χρήσης και κάθε 
άλλου ενοχικού ή εμπράγματου δικαιώματος σε περιου¬ 
σιακά στοιχεία της Εταιρείας. 

2. Με τον εσωτερικό κανονισμό λειτουργίας ρυθμίζο¬ 
νται ιδίως η οργάνωση, η λειτουργία, διάρθρωση και οι 
αρμοδιότητες των υπηρεσιών της Εταιρείας, ο αριθμός 
των θέσεων προσωπικού ανά κατηγορία και ειδικότη¬ 
τα και η κατανομή τους στις διοικητικές μονάδες της 
Εταιρείας, ο αριθμός των ειδικών επιστημόνων, καθώς 
και ο αριθμός των θέσεων νομικού συμβούλου, δικη¬ 
γόρων και ειδικών νομικών συνεργατών, οι οποίοι συν¬ 
δέονται με την Εταιρεία με σχέση έμμισθης εντολής, τα 
αναγκαία προσόντα, οι όροι πρόσληψης και εργασίας 
και η βαθμολογική και μισθολογική εξέλιξη των ειδικών 
επιστημόνων, σύμφωνα με τον κανονισμό προσωπικού, 
οι διαδικασίες αξιολόγησης των διευθυντικών στελεχών, 
καθώς και το πειθαρχικό δίκαιο του προσωπικού και κάθε 
άλλο σχετικό ζήτημα. 

Άρθρο 21 

Θέματα προσωπικού 

1. Η Εταιρεία προσλαμβάνει προσωπικό με συμβάσεις 
εργασίας ιδιωτικού δικαίου για απασχόληση ορισμένου 
ή αορίστου χρόνου, με σύμβαση έμμισθης εντολής ή με 
σύμβαση έργου, σύμφωνα με τις ισχύουσες διατάξεις. 

Η Εταιρεία, μπορεί κατά παρέκκλιση των κείμενων δια¬ 
τάξεων να προσλαμβάνει έως δέκα (10) ειδικούς επιστή¬ 
μονες εγνωσμένης αξίας για την εκπλήρωση των σκοπών 
της και για την κάλυψη των ιδιαίτερων αναγκών του Δη¬ 
μόσιου, κατά τον έλεγχο των διαστημικών δραστηριο¬ 
τήτων και την εποπτεία των διαστημικών αντικειμένων, 
κατ'αναλογική εφαρμογή της παρ. 6 του άρθρου 13 του 
ν. 3429/2005. 

2. Κατά την έναρξη λειτουργίας της Εταιρείας, με από¬ 
φαση του Υπουργού Ψηφιακής Πολιτικής,Τηλεπικοινω¬ 
νιών και Ενημέρωσης επιτρέπεται, κατόπιν αίτησης των 
ενδιαφερομένων, να αποσπώνται στην Εταιρεία, κατά 
παρέκκλιση των κείμενων διατάξεων, έως έξι (6) στελέχη 

του Υπουργείου Ψηφιακής Πολιτικής, Τηλεπικοινωνιών 
και Ενημέρωσης, μόνιμοι ή με σύμβαση εργασίας ιδιω¬ 
τικού δικαίου αορίστου χρόνου. Με την ίδια απόφαση 
ρυθμίζονται οι όροι και κάθε άλλο θέμα σχετικό με την 
απόσπαση, εκτός από μισθολογικά θέματα για τα οποία 
εφαρμόζεται το άρθρο 23 του ν. 4354/2015 (Α' 176). Με 
απόφαση του Υπουργού Ψηφιακής Πολιτικής,Τηλεπικοι¬ 
νωνιών και Ενημέρωσης, κατά παρέκκλιση των κείμενων 
διατάξεων, οι άμεσες και επείγουσες ανάγκες στελέχω- 
σης της Εταιρείας μπορεί να καλυφθούν προσωρινώς και 
με μετακίνηση ή παράλληλη άσκηση καθηκόντων υφι¬ 
στάμενου εξειδικευμένου προσωπικού του Υπουργείου 
Ψηφιακής Πολιτικής,Τηλεπικοινωνιών και Ενημέρωσης 
προς την Εταιρεία. Με την ίδια απόφαση καθορίζονται οι 
ειδικότεροι όροι εργασίας που θα διέπουν την προσω¬ 
ρινή άσκηση καθηκόντων αυτού του προσωπικού μέχρι 
την ολοκλήρωση της συγκρότησης και στελέχωσης της 
Εταιρείας, ως και κάθε αναγκαία λεπτομέρεια. 

3. Για την κάλυψη των αναγκών της Εταιρείας, επιτρέ¬ 
πεται η απόσπαση στην Εταιρεία προσωπικού από το 
Δημόσιο, από νομικά πρόσωπα του δημόσιου ή του ευ¬ 
ρύτερου δημόσιου τομέα, από ανεξάρτητες διοικητικές 
αρχές, καθώς και από νομικά πρόσωπα ιδιωτικού δικαίου 
και φορείς, που εποπτεύονται από το Δημόσιο σύμφωνα 
με το ν. 4440/2016. 

Άρθρο 22 

Προνόμια - φορολογικές απαλλαγές 

1. Η Εταιρεία απολαμβάνει όλων των διοικητικών, οι¬ 
κονομικών, δικαστικών, ουσιαστικού και δικονομικού 
δικαίου προνομίων και ατελειών του Δημοσίου. Επίσης, 
απαλλάσσεται από την καταβολή δασμών, άμεσων ή έμ¬ 
μεσων φόρων, πλην του Φόρου Προστιθέμενης Αξίας 
(ΦΠΑ), του Ενιαίου Φόρου Ιδιοκτησίας Ακινήτων και του 
Ειδικού Φόρου επί Ακινήτων, εισφορών υπέρ τρίτων και 
τελών οποιοσδήποτε φύσης για τον εισαγόμενο από αυ¬ 
τήν εξοπλισμό που προορίζεται για την εκπλήρωση των 
σκοπών της, σύμφωνα με τις κείμενες διατάξεις. 

2. Κάθε πράξη ή συμφωνία, που αφορά τη μεταβίβαση 
στοιχείων ενεργητικού ή παθητικού και κάθε εμπράγ¬ 
ματου δικαιώματος προς την Εταιρεία ή από την Εται¬ 
ρεία προς θυγατρικές της, καθώς και η μεταγραφή των 
πράξεων ή συμφωνιών αυτών στα οικεία υποθηκοφυ¬ 
λακεία ή κτηματολογικά γραφεία, απαλλάσσεται από 
κάθε φόρο, εκτός του Φόρου Συγκέντρωσης Κεφαλαί¬ 
ου και των Φόρων Μεταβίβασης ακινήτων, δωρεών, 
κληρονομιών, όπου συντρέχει τέτοια περίπτωση, από 
κάθε τέλος, εισφορά ή δικαίωμα υπέρ του Δημοσίου ή 
οποιουδήποτε νομικού προσώπου δημοσίου δικαίου και 
ασφαλιστικών οργανισμών ή τρίτων. Ειδικά για το φόρο 
εισοδήματος, η Εταιρεία απαλλάσσεται αυτού, με εξαίρε¬ 
ση το εισόδημα που αποκτά από κεφάλαιο και υπεραξία 
μεταβίβασης κεφαλαίου, σύμφωνα με την περίπτωση 
α' του άρθρου 46 του ν. 4172/2013 (Α' 167). Σε κάθε 
περίπτωση, εφαρμόζονται οι ρυθμίσεις του ενωσιακού 
δικαίου περί κρατικών ενισχύσεων, εξαιρουμένων των 
ζητημάτων που αφορούν στρατιωτικές εφαρμογές και 
των θεμάτων εθνικής ασφαλείας. 


Άρθρο 23 

Λύση - εκκαθάριση 

Σε περίπτωση λύσης της Εταιρείας, η εκκαθάριση δι- 
ενεργείται σύμφωνα με τις διατάξεις για τις ανώνυμες 
εταιρείες. Με κοινή απόφαση του Υπουργού Ψηφιακής 
Πολιτικής, Τηλεπικοινωνιών και Ενημέρωσης και του 
κατά περίπτωση αρμόδιου Υπουργού ρυθμίζονται ει¬ 
δικότερα θέματα που αφορούν το προσωπικό της Εται¬ 
ρείας, τα περιουσιακά στοιχεία της Εταιρείας, υλικά και 
άυλα, καθώς και κάθε άλλο θέμα σχετικό με τη λύση της 
Εταιρείας. 

Άρθρο 24 

Θέματα ελέγχου, εποπτείας και διαφάνειας 

1. Ο διαχειριστικός και οικονομικός έλεγχος, καθώς 
και η εποπτεία της Εταιρείας ασκούνται σύμφωνα με το 
καταστατικό και το ν. 3429/2005. 

2. Η Εταιρεία υποβάλλει εντός του πρώτου τριμήνου 
κάθε έτους στον Υπουργό Ψηφιακής Πολιτικής, Τηλε¬ 
πικοινωνιών και Ενημέρωσης αναφορά επιτευχθέντων 
στόχων και προβλέψεων για το επόμενο έτος, καθώς 
και το επικαιροποιημένο στρατηγικό και επιχειρησιακό 
σχέδιό της. Η πρώτη αναφορά παραδίδεται μετά την 
ολοκλήρωση τουλάχιστον ενός (1) έτους από τη λειτουρ¬ 
γία της Εταιρείας. 

3. Η πρόταση για τη διαστημική στρατηγική και το 
κυλιόμενο σχέδιο δράσης υποβάλλονται για έγκριση 
στον Υπουργό Ψηφιακής Πολιτικής, Τηλεπικοινωνιών 
και Ενημέρωσης. 

4. Η Εταιρεία υποχρεούται να παράσχει οποιαδήποτε 
στοιχεία αφορούν τη λειτουργία της ή κάθε άλλη σχε¬ 
τική πληροφορία, ύστερα από αίτημα του Υπουργού 
Ψηφιακής Πολιτικής,Τηλεπικοινωνιών και Ενημέρωσης. 

5. Το Διοικητικό Συμβούλιο της Εταιρείας μπορεί να 
προσκληθεί σε επιτροπές ενώπιον της Βουλής για να 
τις ενημερώσει για κάθε σχετικό θέμα στον τομέα του 
Διαστήματος, με την επιφύλαξη των θεμάτων εθνικής 
ασφαλείας κατά τη διαχείριση στρατιωτικών εφαρμογών 
και διαστημικών πόρων. 

ΚΕΦΑΛΑΙΟ Γ' 

ΔΙΑΤΑΞΕΙΣ ΠΕΡΙ ΗΛΕΚΤΡΟΝΙΚΩΝ 

ΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ 

ΚΑΙ ΛΟΙΠΑ ΘΕΜΑΤΑ 

Άρθρο 25 

Διατάξεις περί ηλεκτρονικών επικοινωνιών 

1. Το πρώτο εδάφιο της περίπτωσης κ' της παρ. 2 του 
άρθρου 4 του ν. 4070/2012 (Α' 82) τροποποιείται ως εξής: 

«Τον καθορισμό και τη χρηματοδότηση δράσεων που 
αφορούν στην ενημέρωση, εξοικείωση και εκπαίδευση 
στις νέες τεχνολογίες και τις απαιτήσεις που προκύπτουν 
από την εφαρμογή οδηγιών της Ε.Ε., στην ανάπτυξη της 
ευρυζωνικότητας, στη χρήση του διαδικτύου, στην πα¬ 
ροχή υλικοτεχνικής υποδομής, τηλεπικοινωνιακού εξο¬ 
πλισμού και υπηρεσιών και εφαρμογών ηλεκτρονικών 
επικοινωνιών στους φορείς του εν γένει δημόσιου το¬ 
μέα για την εκπλήρωση των δημόσιων σκοπών τους στο 
πλαίσιο των τηλεπικοινωνιακών τους αναγκών, καθώς 

και σε δράσεις σχετικές με τις ηλεκτρονικές επικοινωνίες, 
κατ' εφαρμογή του νόμου αυτού.». 

2. Στο άρθρο 5 του ν. 4070/2012 (Α' 82) προστίθεται 
παράγραφος 4 ως εξής: 

«4. Με απόφαση του Υπουργού Ψηφιακής Πολιτικής, 
Τηλεπικοινωνιών και Ενημέρωσης συγκροτείται Συμ¬ 
βούλιο Διαστημικής Πολιτικής, το οποίο παρέχει συμ¬ 
βουλευτικές υπηρεσίες για θέματα που εντάσσονται στο 
πεδίο του Διαστήματος και στη χάραξη της εθνικής δια¬ 
στημικής πολιτικής. Στο ως άνω Συμβούλιο καθήκοντα 
Προέδρου αναλαμβάνει ο Γενικός ΓραμματέαςΤηλεπικοι- 
νωνιών και Ταχυδρομείων και συμμετέχουν ως μέλη ο 
Γενικός ΔιευθυντήςΤηλεπικοινωνιών και Ταχυδρομείων, 
ο Διευθυντής Δορυφορικών Υπηρεσιών και Διαστημικών 
Εφαρμογών, καθώς και οι κατά περίπτωση εκπρόσωποι 
Υπουργείων, οι οποίοι θα υποδεικνύονται από τους οι¬ 
κείους Υπουργούς ανάλογα με το προς συζήτηση θέμα, 
με τους αντίστοιχους αναπληρωτές τους. Στο Συμβούλιο 
μπορούν να συμμετέχουν, κατόπιν προσκλήσεως από 
τον Γενικό Γραμματέα Τηλεπικοινωνιών και Ταχυδρο¬ 
μείων, εκπρόσωποι από την ΕΕΤΤ, την Πανεπιστημιακή 
Κοινότητα και την ελληνική διαστημική βιομηχανία, κατά 
περίπτωση δε επιστήμονες και εκπρόσωποι φορέων που 
σχετίζονται με το διαστημικό τομέα. Η γραμματειακή 
υποστήριξη του Συμβουλίου παρέχεται από τη Γενική 
Γραμματεία Τηλεπικοινωνιών και Ταχυδρομείων και οι 
συνεδριάσεις θα λαμβάνουν χώρα στο Γραφείο του Γε¬ 
νικού Γραμματέα Τηλεπικοινωνιών και Ταχυδρομείων, 
ο οποίος καθορίζει τα προς συζήτηση θέματα και τους 
εκάστοτε συμμετέχοντες, σύμφωνα με το επίπεδο εμπι¬ 
στευτικότητας που απαιτείται.». 

3. Μετά το πρώτο εδάφιο του στοιχείου β' της παρ. 11 
του άρθρου 13 του ν. 4070/2012, όπως αντικαταστάθηκε 
με την παρ. 6 του άρθρου 60 του ν. 4313/2014 (Α' 261), 
προστίθεται δεύτερο εδάφιο ως εξής: 

«Η ΕΕΤΤ με απόφασή της καθορίζει τον αριθμό των 
απασχολούμενων φοιτητών που δεν επιτρέπεται να 
υπερβαίνει τους δέκα (10) ανά εξάμηνο, τη χρονική δι¬ 
άρκεια της απασχόλησής τους, η οποία συνολικά δεν 
μπορεί να υπερβαίνει τους έξι (6) μήνες συμπεριλαμ¬ 
βανομένων τυχόν παρατάσεων αυτής, και το ύψος της 
αμοιβής τους η οποία επιβαρύνει την ΕΕΤΤ και η οποία 
δεν δύναται να υπερβαίνει την προβλεπόμενη στις εκά¬ 
στοτε ισχύουσες διατάξεις ανώτατη αμοιβή για πρακτική 
άσκηση φοιτητών ανά εκπαιδευτική βαθμίδα στο δημό¬ 
σιο ή ιδιωτικό τομέα.». 

4. Στο έκτο εδάφιο της παρ. 6 του άρθρου 75 του 
ν. 4070/2012, το χωρίο μετά τη φράση «η χρηματοδό¬ 
τηση υλικοτεχνικής υποδομής και εξοπλισμού, καθώς και 
η επιχορήγηση προωθητικών δράσεων για την παροχή 
τηλεπικοινωνιακών υπηρεσιών» αντικαθίσταται ως εξής: 

«και εφαρμογών ηλεκτρονικών επικοινωνιών και την 
ευρυζωνική σύνδεση ειδικών κατηγοριών πληθυσμού 
και ειδικών γεωγραφικών περιοχών, καθώς και φορέων 
του εν γένει δημόσιου τομέα για την εκπλήρωση των 
δημόσιων σκοπών τους στο πλαίσιο των τηλεπικοινω¬ 
νιακών τους αναγκών, την ισότιμη συμμετοχή των πο¬ 
λιτών στην πληροφόρηση και τη μείωση του ψηφιακού 
χάσματος στην Επικράτεια, καθώς και η χρηματοδότηση 


έργων, ειδικών εργασιών ή μελετών από ειδικούς επιστή¬ 
μονες, ομάδες εργασίας ή άλλους φορείς, εφόσον έχουν 
σχέση με ζητήματα και δράσεις της Γενικής Γραμματείας 
Τηλεπικοινωνιών και Ταχυδρομείων». 

5. Το εδάφιο β' της παρ. 1 του άρθρου 46 του 
ν. 4487/2017 (Α' 116) τροποποιείται ως εξής: 

«Στην περίπτωση φυσικών προσώπων συνδρομητών 
συνδέσεων προπληρωμένου χρόνου ομιλίας, εφόσον 
πρόκειται για τον ίδιο ταυτοποιημένο συνδρομητή, επι¬ 
τρέπεται η ενεργοποίηση έως και είκοσι (20) καρτών 
ταυτότητας συνδρομητή (5ΙΜ, ΙΙ5ΙΜ ή άλλη αντίστοιχη) 
προπληρωμένου χρόνου ομιλίας από έναν και μόνο πά- 
ροχο εξ αυτών που δραστηριοποιούνται στην εγχώρια 
αγορά. Στην περίπτωση αυτή ο αϊτών συνδέσεως προ¬ 
πληρωμένου χρόνου ομιλίας υποχρεούται στην κατάθε¬ 
ση υπεύθυνης δηλώσεως προς τον πάροχο ως προς τον 
αριθμό των συνδέσεων που διατηρεί, καθώς και ως προς 
την κατοχή ή μη αντίστοιχων καρτών άλλου παρόχου.». 

6. Η ισχύς της παρ. 4 του άρθρου 46 του ν. 4487/2017 
(Α' 116) άρχεται από 1.6.2018, δύναται δε να παραταθεί 
με απόφαση του Υπουργού Ψηφιακής Πολιτικής, Τηλε¬ 
πικοινωνιών και Ενημέρωσης. 

Άρθρο 26 

Διατάξεις περί ταχυδρομείων 

1. Η παρ. 3 του άρθρου 60 του ν. 4249/2014 (Α' 73), 
όπως ισχύει, τροποποιείται ως εξής: 

«3. Με απόφαση των Υπουργών Εσωτερικών, Ψηφι¬ 
ακής Πολιτικής, Τηλεπικοινωνιών και Ενημέρωσης και 
Δικαιοσύνης, Διαφάνειας και Ανθρωπίνων Δικαιωμάτων 
και ύστερα από γνώμη της Αρχής Διασφάλισης Απορρή¬ 
του Επικοινωνιών και της Αρχής Προστασίας Δεδομένων 
Προσωπικού Χαρακτήρα, καθορίζεται ο τύπος των ειδι¬ 
κών μηχανημάτων μετά οποία θα διενεργείται ο έλεγχος 
του περιεχομένου των προς αποστολή αντικειμένων, η 
διαδικασία ελέγχου, ως και κάθε αναγκαία λεπτομέρεια 
για την εφαρμογή των διατάξεων του παρόντος και τη 
διασφάλιση του απορρήτου της ταχυδρομικής επικοι¬ 
νωνίας και της προστασίας των δεδομένων προσωπικού 
χαρακτήρα.». 

2. Το δεύτερο εδάφιο της παρ. 2 του άρθρου 8 του 
ν. 4053/2012 (Α' 44) τροποποιείται ως εξής: 

«Με την ίδια απόφαση, μετά από εισήγηση της ΕΕΤΤ, 
καθορίζεται ο τρόπος και η διαδικασία επιμερισμού του 
μέρους του καθαρού κόστους που επιβαρύνει τους φο¬ 
ρείς παροχής ταχυδρομικής υπηρεσίας, καθώς και οι 
σχετικές κυρώσεις που τους επιβάλλονται σε περίπτωση 
μη συμμόρφωσης.». 

Άρθρο 27 

Παιδικές κατασκηνώσεις 

Το Υπουργείο Ψηφιακής Πολιτικής, Τηλεπικοινωνιών 
και Ενημέρωσης καλύπτει τις δαπάνες συμμετοχής των 
τέκνων ηλικίας 4-16 ετών του προσωπικού του σε παιδι¬ 
κές κατασκηνώσεις στην Ελλάδα, κατά τη θερινή περίοδο 
εκάστου έτους. Ο Υπουργός Ψηφιακής Πολιτικής, Τηλε¬ 
πικοινωνιών και Ενημέρωσης με απόφασή του καθορίζει 
τις προϋποθέσεις και τις λεπτομέρειες της διαδικασίας 
κάλυψης αυτών των δαπανών. 

Άρθρο 28 

Εκχώρηση δορυφορικής χωρητικότητας και 
διαχείριση διαστημικών θεμάτων 

1. Με κοινή απόφαση των Υπουργών Οικονομικών και 
Ψηφιακής Πολιτικής,Τηλεπικοινωνιών και Ενημέρωσης 
εκχωρείται δορυφορική χωρητικότητα στην ΕΡΤ Α.Ε. για 
την ευρυεκπομπή προγραμμάτων εμπορικού χαρακτή¬ 
ρα, με εύλογο αντάλλαγμα, όπως καθορίζεται με βάση 
τις εκάστοτε συνθήκες της αγοράς. 

2. Με απόφαση του Υπουργού Ψηφιακής Πολιτικής, 
Τηλεπικοινωνιών και Ενημέρωσης εκχωρείται, χωρίς 
αντάλλαγμα, δορυφορική χωρητικότητα στην ΕΡΤ Α.Ε. 
για την ευρυεκπομπή προγραμμάτων μη εμπορικού 
χαρακτήρα, αποκλειστικά για την εξυπηρέτηση του δη¬ 
μοσίου σκοπού παροχής δημόσιας ραδιοτηλεοπτικής 
υπηρεσίας και ιδίως για τη διασφάλιση ενημέρωσηςτου 
κοινωνικού συνόλου και του απόδημου ελληνισμού σε 
πολιτιστικά, πολιτικά, κοινοβουλευτικά και κοινωνικά θέ¬ 
ματα και την απρόσκοπτη κάλυψη και λήψη ραδιοτηλε¬ 
οπτικού σήματος σε απομακρυσμένες και δυσπρόσιτες 
περιοχές της χώρας. 

3. Με απόφαση του Υπουργού Ψηφιακής Πολιτικής, 
Τηλεπικοινωνιών και Ενημέρωσης παραχωρούνται για 
δημόσιους, ερευνητικούς ή πειραματικούς σκοπούς 
δικαιώματα χρήσης ή εκμετάλλευσης επί διαστημικών 
πόρων και αντικειμένων του Ελληνικού Δημοσίου. 

4. Στο άρθρο 31 του ν. 4070/2012 (Α'82), προστίθεται 
παράγραφος 9, ως εξής: 

«9. Από δημοσίευσης του παρόντος οι κάθε είδους 
εισφορές ή συνδρομές της χώρας στα υποχρεωτικά και 
τα προαιρετικά προγράμματα της Ευρωπαϊκής Υπηρε¬ 
σίας Διαστήματος (Ευιτ>ρθ3η 5ρ3εο Αςοπεγ - Ε5Α) κα¬ 
ταβάλλονται και διαχειρίζονται εξ ολοκλήρου από το 
Υπουργείο Ψηφιακής Πολιτικής, Τηλεπικοινωνιών και 
Ενημέρωσης, κάθε δε αντίθετη γενική ή ειδική διάταξη 
καταργείται. Με απόφαση του Υπουργού Ψηφιακής Πολι¬ 
τικής, Τηλεπικοινωνιών και Ενημέρωσης καθορίζεται η δι¬ 
αδικασία διαχείρισης, υποβολής, αξιολόγησης, έγκρισης 
ή απόρριψης προτάσεων συμμετοχής στα προγράμματα 
της Ε5Α, η επεξεργασία θεμάτων ως προς τη συμμετοχή 
στα έργα και στις δραστηριότητες της Ε5Α, η κατανομή 
των εθνικών πόρων, ως και κάθε αναγκαία λεπτομέρεια. 
Η Γενική ΓραμματείαΤηλεπικοινωνιών καιΤαχυδρομείων 
αναλαμβάνει κάθε συναφές ζήτημα για το συντονισμό, 
την παρακολούθηση και τον καθορισμό των ενεργειών 
και δράσεων που συναρτώνται με τη συμμετοχή στα ανω¬ 
τέρω προγράμματα, ως και κάθε σχετική μετά ως άνω δι¬ 
αδικασία ή δραστηριότητα. Στον τακτικό προϋπολογισμό 
του Υπουργείου Ψηφιακής Πολιτικής, Τηλεπικοινωνιών 
και Ενημέρωσης εγγράφεται κατ' έτος πίστωση για την 
καταβολή των εισφορών ή συνδρομών της Ελλάδας και 
για την κάλυψη των αναγκαίων δαπανών από τη συμμε¬ 
τοχή της χώρας στις δραστηριότητες της Ε5Α.». 

Άρθρο 29 

Τροποποίηση διατάξεων του ν. 4446/2016 
(Α' 240) 

Στο πρώτο εδάφιο της παραγράφου 1, στις παραγρά¬ 
φους 2 και 3 του άρθρου 125, καθώς και στην παρ. 1 του 


άρθρου 126 του ν. 4446/2016 (Α'240), όπως ισχύουν, η 
φράση «για το χρονικό διάστημα δώδεκα (12) μηνών 
από την 22η Δεκεμβρίου του έτους 2016» αντικαθίσταται 
από τη φράση «για το χρονικό διάστημα δεκαοκτώ (18) 
μηνών από την 22η Δεκεμβρίου του έτους 2016». 

Άρθρο 30 

Ρύθμιση επιμέρους θεμάτων του Μητρώου 
Πολιτών 

1. Στην παρ. 4 του άρθρου 116 του ν. 4483/2017 
(Α' 107) προστίθεται τελευταίο εδάφιο ως εξής: 

«Με την απόφαση αυτή καθορίζεται επίσης και η ημε¬ 
ρομηνία έναρξης της λειτουργίας του συστήματος.». 

2. Στοτέλοςτηςπαρ. 1 του άρθρου 124του ν. 4483/2017 
προστίθενται εδάφια ως εξής: 

«Κατά το χρονικό διάστημα μετάπτωσης των δε¬ 
δομένων στο Μητρώο Πολιτών, δεν εφαρμόζονται οι 
διατάξεις της παρ. 4 του άρθρου 4 του ν. 4144/2013 
(Α' 88). Κατά το ανωτέρω χρονικό διάστημα οι ληξιαρ¬ 
χικές πράξεις χορηγούνται χειρόγραφα από τα αρμόδια 
Ληξιαρχεία, σύμφωνα μετη διαδικασία που προσδιορίζε¬ 
ται από την υπουργική απόφαση της παραγράφου 4 του 
άρθρου 116 του παρόντος. Μετά την ολοκλήρωση της 
μετάπτωσης των δεδομένων και την έναρξη λειτουργίας 
του Μητρώου Πολιτών, οι εν λόγω χειρόγραφες Ληξι¬ 
αρχικές Πράξεις εντάσσονται κατά προτεραιότητα στο 
ηλεκτρονικό σύστημα.». 

3. Η παρ. 2 του άρθρου 124 του ν. 4483/2017 αντικα¬ 
θίσταται ως εξής: 

«2. Με απόφαση του Υπουργού Εσωτερικών συγκρο¬ 
τείται Επιτροπή αρμόδια για την έκδοση πράξης, με την 
οποία διαπιστώνεται η τήρηση των διαδικασιών ορθής 
μετάπτωσης των δεδομένων των υφιστάμενων πληρο¬ 
φοριακών συστημάτων στο νέο σύστημα, η εύρυθμη και 
αποτελεσματική λειτουργία του συστήματος, η ύπαρξη 
πολιτικής ασφάλειαςτου συστήματος και η ανάθεση των 
προβλεπόμενων σε αυτή ρόλων, ευθυνών και αρμοδι¬ 
οτήτων.». 

Άρθρο 31 

Παράταση της Προσωρινής Άδειας 
Λειτουργίας των μονάδων ηλεκτροπαραγωγής 
των ΔΕΗ Α.Ε. και ΔΕΗ Ανανεώσιμες Α.Ε. 

1. Οι προθεσμίες του άρθρου 24 του ν. 3377/2005 
(Α'202), όπως αυτό αντικαταστάθηκε με την παρ. 2 του 
άρθρου 33 του ν. 3734/2009 (Α'8), την παρ. 5 του άρθρου 
55 του ν. 4223/2013 (Α'287) και το άρθρο 9 του άρθρου 
πρώτου του ν. 4366/2016 (ΑΊ 8), παρατείνονται ως εξής: 

α) Η ισχύς της Προσωρινής Ενιαίας Άδειας Λειτουργίας 
της παραγράφου 1 παρατείνεται μέχρι τις 31.12.2019 
για όλες τις Μονάδες της ΔΕΗ Α.Ε. που υπάγονται στην 
Ενιαία Άδεια Παραγωγής της, κατά την έναρξη ισχύος 
του παρόντος νόμου. 

β) Η ισχύς της Προσωρινής Άδειας Λειτουργίας της πα¬ 
ραγράφου 2 για μονάδες, στις οποίες η αρχική αυτοτελής 
Άδεια Παραγωγής έχει εκδοθεί από τις 24.1.2002 μέχρι 
την ημερομηνία έναρξης ισχύος του παρόντος νόμου και 

βρίσκονται σε λειτουργία κατά την ως άνω ημερομηνία, 
παρατείνεται μέχρι τις 31.12.2019. 

γ) Η προθεσμία της παραγράφου 3 παρατείνεται μέχρι 
τις 31.12.2019. 

2. Οι ρυθμίσεις της παραγράφου 1 εφαρμόζονται 
και σε όσα Αιολικά Πάρκα έχουν μεταβιβαστεί από τη 
ΔΕΗ Α.Ε. στη ΔΕΗ Ανανεώσιμες Α.Ε. και για τα οποία δεν 
έχει υποβληθεί η αίτηση της παρ. 4 του άρθρου 24 του 
ν. 3377/2005. 

3. α) Καταργείται η περίπτωση 6 της υποπαραγρά- 
φου Α της παρ. II του άρθρου 1 της υπ' αριθμ. Δ6/Φ1/ 
οικ.8295/19.4.1995 απόφασης του Υπουργού Βιομηχα¬ 
νίας, Ενέργειας και Τεχνολογίας (Β'385). 

β) Στο δεύτερο εδάφιο της περίπτωσης 1 της υπο- 
παραγράφου Γ' της παραγράφου II του ίδιου άρθρου 
διαγράφεται ο αριθμός «6,» από την εντός παρένθεσης 
φράση «(1,5, 6, 9 και 10)». 

Άρθρο 32 

Τροποποίηση του ν. 4399/2016 (Α' 117) 

Η περίπτωση α' της παρ. 2 του άρθρου 76 του 
ν. 4399/2016 (ΑΊ 17), όπως αντικαταστάθηκε με την 
παρ. 2 του άρθρου 20τουν. 4479/2017 (Α'94) και ισχύει, 
αντικαθίσταται ως εξής: 

«α. Η προθεσμία ολοκλήρωσης των επενδυτικών σχε¬ 
δίων που έχουν υπαχθεί στις διατάξεις του ν. 3908/2011 
(Α' 8) παρατείνεται μέχρι την 31 η Δεκεμβρίου 2018.». 

Άρθρο 33 

Παρατάσεις προθεσμιών 

1. Το πέμπτο εδάφιο της παρ. 10 του άρθρου 14 του 
ν. 4332/2015 (Α' 76), όπως αντικαταστάθηκε με την παρ. 

1 του άρθρου 19 του ν. 4375/2016 (Α' 51) και την παρ. 1 
του άρθρου 39 του ν. 4456/2017 (Α' 24), αντικαθίσταται 
ως εξής: 

«Μέχρι τις 31.12.2018 οι συμβάσεις αυτές θεωρού¬ 
νται ότι καλύπτουν την προϋπόθεση των σχετικών δι¬ 
ατάξεων περί συνδρομής έκτακτης και κατεπείγουσας 
ανάγκης οφειλόμενης σε γεγονότα απρόβλεπτα για τις 
αναθέτουσες αρχές που δεν απορρέουν από δική τους 
ευθύνη κατά παρέκκλιση της υποπερίπτωσης δδ' της 
περίπτωσης γ', της παρ. 2 του άρθρου 2 του ν. 4013/2011 
(Α'204).». 

2. Η παρ. 7 του άρθρου 72 του ν. 4375/2016, όπως 
αντικαταστάθηκε με την παρ. 2 του άρθρου 39 του 
ν. 4456/2017 (Α' 24), αντικαθίσταται ως εξής: 

«7. Οι διατάξεις των παραγράφων 3 έως 6 εφαρμόζο¬ 
νται μέχρι τις 31.12.2018.». 

3. Η παρ. 4 του άρθρου 3 του π.δ. 123/2016 (Α'208) 
τροποποιείται ως εξής: 

«4. Έως την πλήρωση του 60% των οργανικών θέσεων 
του συνιστώμενου Υπουργείου και το αργότερο μέχρι τις 
31.12.2018, οι μεταφερόμενες με τις παραγράφους 1 και 

2 υπηρεσιακές μονάδες εξακολουθούν να εξυπηρετού¬ 
νται για υπηρεσιακά, διοικητικά και θέματα πληροφορι¬ 
ακής υποστήριξης από τις αρμόδιες μέχρι την έκδοση 
του παρόντος υπηρεσίες.». 

4. Η παρ. 2 του άρθρου 51 του π.δ. 122/2017 (ΑΊ49) 
αντικαθίσταται ως εξής: 


«2.Το ΟικονομικόΤμήμα της Υπηρεσίας Ασύλου ασκεί, 
πέραν των αρμοδιοτήτων του άρθρου 26, τις αρμοδιότη¬ 
τες του Τμήματος Προμηθειών της Γενικής Διεύθυνσης 
Διοικητικών και Οικονομικών Υπηρεσιών του Υπουρ¬ 
γείου Μεταναστευτικής Πολιτικής, που αφορούν στην 
Υπηρεσία Ασύλου και στην Αρχή Προσφυγών μέχρι τις 
31.12.2018.». 

Άρθρο 34 

1. Οι προθεσμίες που προβλέπονται στις περιπτώσεις 
ΣΤ' και Γ του άρθρου 127 του ν. 4472/2017 (Α'74) παρα- 
τείνονται μέχρι τις 30 Μαρτίου του έτους 2018. 

2. Η παρούσα διάταξη ισχύει από 1.1.2018. 

Άρθρο 35 

Στην παρ. 1 του άρθρου 12 του ν. 4487/2017 (ΑΊ 16) η 
ημερομηνία «31.12.2017» αντικαθίσταται από την ημε¬ 
ρομηνία «31.1.2018». 

Άρθρο 36 

Σύσταση ειδικού λογαριασμού για την 

επανασύνδεση παροχών ηλεκτρικού ρεύματος 

1. Με την προϋπόθεση να πραγματοποιηθεί η μεταφο¬ 
ρά εντόςτου 2017 στον ειδικό λογαριασμό της παραγρά¬ 
φου 2, διατίθεται ποσό δέκα εκατομμυρίων (10.000.000) 
ευρώ ως εφάπαξ ειδικό βοήθημα, για τη στήριξη κατα¬ 
ναλωτών με χαμηλά εισοδήματα, όπως αυτά θα προσ¬ 
διοριστούν στην κοινή απόφαση της παραγράφου 3, 
οι οποίοι έχουν αποσυνδεθεί από το δίκτυο παροχής 
ηλεκτρικής ενέργειας λόγω ληξιπρόθεσμων οφειλών, 
για την αντιμετώπιση των ενεργειακών τους αναγκών. 

2. Για το σκοπό αυτόν, συστήνεται ειδικός λογαριασμός 
επανασύνδεσης παροχών ηλεκτρικού ρεύματος με δια¬ 
χειριστή τον Διαχειριστή Ελληνικού Δικτύου Διανομής 
Ηλεκτρικής Ενέργειας (ΔΕΔΔΗΕ), προκειμένου να μετα¬ 
φερθεί το ως άνω ποσό από τον Κρατικό Προϋπολογισμό 
εντόςτου 2017. 

3. Με κοινή απόφαση των Υπουργών Οικονομικών 
και Περιβάλλοντος και Ενέργειας καθορίζονται οι δικαι¬ 
ούχοι, τα κριτήρια, το ύψος και η κατανομή του ποσού 
του ειδικού βοηθήματος, η διαδικασία, ο χρόνος και ο 
τρόπος καταβολής, ο τρόπος ελέγχου των δικαιούχων 
και των ληξιπρόθεσμων οφειλών τους, οι εμπλεκόμενες 
υπηρεσίες και οι επιμέρους αρμοδιότητές τους, καθώς 
και κάθε άλλη αναγκαία λεπτομέρεια. 

Άρθρο 37 

Παράταση έναρξης εφαρμογής της παρ.6 

του άρθρου 41Γ του ν. 2725/1999 (ΑΊ 21) 

Το πρώτο εδάφιο της περίπτωσης η' της παρ. 6 του 
άρθρου 41Γ του ν. 2725/1999 (Α' 121) αντικαθίσταται 
ως εξής: 

«η. Χρόνος έναρξης ισχύος της παραγράφου αυτής 
ορίζεται η 31 η Δεκεμβρίου 2018.». 

Άρθρο 38 

Αντικατάσταση του πρώτου εδαφίου της παρ. 1 

του άρθρου 76Α του ν. 2725/1999 (ΑΊ21) 

1. Το πρώτο εδάφιο της παρ. 1 του άρθρου 76Α του 
ν. 2725/1999 αντικαθίσταται ως εξής: 

«Για την εφαρμογή των άρθρων 47 και 48 παρ. 1 πε¬ 
ρίπτωση γ' του κ.ν. 2190/1920 και μέχρι και την 31 η Δε¬ 
κεμβρίου 2019, στο σύνολο των ιδίων κεφαλαίων των 
Α.Α.Ε., συνυπολογίζεται κατ'εξαίρεση και η πλασματική 
αξία των αθλητών της, όπως αυτή προσδιορίζεται σύμ¬ 
φωνα με τα οριζόμενα στην παράγραφο 4 του παρόντος 
άρθρου, ανά χρήση και εντός τριών (3) μηνών από τη 
λήξη της, από πενταμελή επιτροπή με θητεία διάρκειας 
δύο (2) ετών, συγκροτούμενη με απόφαση του αρμόδιου 
για τον αθλητισμό Υπουργού που δημοσιεύεται στην 
Εφημερίδα της Κυβερνήσεως.». 

2. Στην παρ. 1 του άρθρου 76Α του ν. 2725/1999 προ¬ 
στίθεται τελευταίο εδάφιο ως εξής: 

«Με κοινή απόφαση των Υπουργών Οικονομίας και 
Ανάπτυξης και Πολιτισμού και Αθλητισμού η εφαρμογή 
του πρώτου εδαφίου μπορεί να παρατείνεται για δύο 
(2) έτη.». 

Άρθρο 39 

Έναρξη εφαρμογής του ειδικού τέλους ταφής 

Η έναρξη εφαρμογής του ειδικού τέλους ταφής που 
προβλέπεται στην παρ. 1 του άρθρου 43 του ν. 4042/2012 
αναστέλλεται μέχρι τις 31.12.2018. 

Άρθρο 40 

Επικουρικό Προσωπικό για την κάλυψη 
των αναγκών παροχής υγείας στις Ένοπλες 
Δυνάμεις 

1. Η παρ. 2 του άρθρου τρίτου του ν. 4211 /2013 (Α'256) 
αντικαθίσταται ως εξής: 

«2. Η πρόσληψη προσωπικού θα πραγματοποιείται με 
σύμβαση ορισμένου χρόνου, η οποία δεν μπορεί να είναι 
διάρκειας μεγαλύτερης του ενός (1) έτους και μικρότε¬ 
ρης των έξι (6) μηνών. Το ακριβές χρονικό διάστημα της 
απασχόλησης ορίζεται στη σύμβαση που καταρτίζεται. 
Οι συμβάσεις εγκρίνονται με απόφαση του Υπουργού 
Εθνικής Άμυνας.». 

2. Παρατείνεται μέχρι τις 31.12.2018 η θητεία του επι¬ 
κουρικού προσωπικού της παρ.1 του άρθρου τρίτου του 
ν. 4211/2013 (Α'256) που υπηρετεί κατά τη δημοσίευση 
του παρόντος σε Στρατιωτικά Νοσοκομεία με ειδικό¬ 
τητες για τις οποίες υφίστανται υπηρεσιακές ανάγκες. 
Για την παράταση τηρείται η σειρά προτεραιότητας των 
καταρτισθέντων καταλόγων επικουρικού προσωπικού 
των οικείων Υγειονομικών Περιφερειών, δυνάμει των 
οποίων το προσωπικό προσλήφθηκε αρχικά. Η ισχύς της 
παρούσας διάταξης άρχεται αναδρομικά από 28.11.2017. 

Άρθρο 41 

Παράταση της προθεσμίας υπαγωγής σε 
ρύθμιση λόγω κατάστασης έκτακτης ανάγκης 
πολιτικής προστασίας 

Η προθεσμία του άρθρου 52 παρ. 3 του ν. 4483/2017 
(ΑΊ 07) για την υποβολή αίτησης υπαγωγής σε ρύθμι¬ 
ση οφειλών προς Ο.Τ.Α. α' βαθμού και νομικά πρόσω¬ 
πα αυτών, παρατείνεται από τη λήξη της μέχρι την 28η 
Φεβρουάριου 2018, στις περιπτώσεις δήμων που είτε 
τελούσαν κατά την έναρξη την προθεσμίας είτε κηρύ¬ 
χθηκαν μέχρι τη λήξη αυτής σε κατάσταση έκτακτης ανά¬ 
γκης Πολιτικής Προστασίας, σύμφωνα με τις διατάξεις 
του ν. 3013/2002 (Α' 102). 


Άρθρο 42 

Παράταση της προθεσμίας σύστασης ΓΔΟΕΣ 

Η προθεσμία της περίπτωσης α' της παρ. 3 του άρ¬ 
θρου 24 του ν. 4270/2014 (ΑΊ43), όπως το άρθρο 
αυτό αντικαταστάθηκε με την παρ. 6 του άρθρου 10 
του ν. 4337/2015 (ΑΊ 29) και εν συνεχεία η παράγρα- 
γος 3 αυτού αντικαταστάθηκε με την παρ. 2 του άρ¬ 
θρου ένατου του ν. 4393/2016 (ΑΊ06), παρατείνεται 
έως τις 31.12.2018. Μέχρι τη λήξη της προθεσμίας του 
προηγούμενου εδαφίου οι αρμοδιότητες των φορέ¬ 
ων της Ελληνικής Αστυνομίας και του Πυροσβεστικού 
Σώματος που αναφέρονται στις παραγράφους 4 και 
5 του άρθρου 24 του ν. 4270/2014 και θα μεταβιβά¬ 
ζονταν μετά τις 31.12.2017 στη Γενική Διεύθυνση Οι¬ 
κονομικών και Επιτελικού Σχεδιασμού (ΓΔΟΕΣ) του 
πρώην Υπουργείου Δημόσιας Τάξης και Προστασίας 
του Πολίτη, εξακολουθούν να ασκούνται από τους 
ανωτέρω φορείς. 

Άρθρο 43 

Παράταση της προθεσμίας συγχώνευσης των 
ΦΟΔΣΑ στους Περιφερειακούς ΦΟΔΣΑ 

Το προβλεπόμενο, στο πρώτο εδάφιο της περίπτωσης 
α' της παρ. 1 του άρθρου 16 του ν. 4071/2012 (Α' 85), 
όπως ισχύει, διάστημα συγχώνευσης των υφιστάμενων 
ΦΟΔΣΑ στους Περιφερειακούς Συνδέσμους ΦΟΔΣΑ του 
άρθρου 13 του ανωτέρω νόμου, όπως ισχύει, παρατείνε- 
ται μέχρι τις 30.6.2018. Η ισχύς της παρούσας διάταξης 
αρχίζει από 1.1.2018. 

Άρθρο 44 
Ρύθμιση θεμάτων 
διοικητικής υποστήριξης Ο.Τ.Α. 

Στην παρ. 2 του άρθρου 1 της κυρωθείσας με το άρθρο 
1 του ν. 4147/2013 (Α'98) Πράξης Νομοθετικού Περιε¬ 
χομένου (31.12.2012), η οποία αντικαταστάθηκε με το 
άρθρο 31 παρ. 2 του ν. 4257/2014 (Α'93) και τροποποιή¬ 
θηκε με το άρθρο 77 του ν. 4445/2016 (Α'236), το πρώτο 
και το δεύτερο εδάφιο αντικαθίστανται ως εξής: 

«2. Χρόνος έναρξης άσκησης από τους δήμους των 
αρμοδιοτήτων που μεταβιβάστηκαν σε αυτούς, στο 
πλαίσιο των οριζομένων στην περίπτωση α' της παρ. 
1 του άρθρου 95 του ν. 3852/2010 (Α'87), για τις οποίες 
παρέχεται κατά τη δημοσίευση του παρόντος διοικητική 
υποστήριξη, ορίζεται η 1.1.2019. Μέχρι τότε συνεχίζουν 
να έχουν εφαρμογή οι ρυθμίσεις των παραγράφων 2, 3 
και 4 του άρθρου 95 του ν. 3852/2010, κατά παρέκκλιση 
της προβλεπόμενης, στις εν λόγω παραγράφους, σχετι¬ 
κής προθεσμίας.». 

Άρθρο 45 

Παράταση προθεσμίας 

εκτέλεσης δρομολογίων μεταφοράς μαθητών 

από προσωρινούς μειοδότες 

Στην παρ. 1 του άρθρου 63 του ν. 4415/2016 (Α'159) η 
φράση «μέχρι 31.12.2017» αντικαθίσταται με τη φράση 
«μέχρι 28.2.2018». Στην περίπτωση γ' της παρ. 2 του άρ¬ 
θρου 63 του ν. 4415/2016 η φράση «έωςτις 31.12.2017» 
αντικαθίσταται με τη φράση «έως τις 28.2.2018». 

Άρθρο 46 

Ρύθμιση θεμάτων παλιννοστούντων ομογενών 

1. Το πρώτο εδάφιο της παρ. 3 του άρθρου 3 του 
ν. 2790/2000 (Α' 24) αντικαθίσταται ως εξής: 

«3. Οι προϋποθέσεις και τα κριτήρια των πάσης φύσε- 
ως ενισχύσεων, το ύψος των δανείων, των επιδοτήσεων, 
των δωρεάν επιχορηγήσεων και των λοιπών απαλλα¬ 
γών για την ενοικίαση, κατασκευή ή αγορά κατοικίας 
καθορίζονται με κοινή απόφαση των Υπουργών Εσω¬ 
τερικών, Οικονομίας και Ανάπτυξης και Οικονομικών, η 
οποία μπορεί να έχει αναδρομική ισχύ, κλιμακώνονται 
δε ανάλογα με τη Ζώνη του άρθρου 4 που βρίσκεται η 
κατοικία.». 

2. Οι ενισχύσεις στο πλαίσιο του προγράμματος στεγα- 
στικής αποκατάστασης του άρθρου 3 του ν. 2790/2000 
που έχουν χορηγηθεί σε παλιννοστούντες ομογενείς, 
των οποίων η ιθαγένεια έχει ανακληθεί, δεν αναζητού- 
νται, εφόσον εντός εξαμήνου από τη δημοσίευση του 
παρόντος υποβάλλουν εκ νέου αίτηση για την απόκτηση 
ελληνικής ιθαγένειας, σύμφωνα με τις διατάξεις του άρ¬ 
θρου 1 του ν. 2790/2000 και υπό την προϋπόθεση ότι η 
εν λόγω αίτησή τους θα γίνει δεκτή και θα αποκτήσουν 
εκ νέου την ελληνική ιθαγένεια. Κατά την εξέταση της 
ως άνω αίτησής τους, δεν λαμβάνει χώρα η διαδικασία 
της συνέντευξης των παραγράφων 3 και 4 του άρθρου 
1 του ν. 2790/2000.Τυχόν εκκρεμείς διαδικασίες απέλα¬ 
σης των ως άνω παλιννοστούντων ομογενών λόγω της 
ανάκλησης της ιθαγένειάς τους αναστέλλονται μέχρι την 
έκδοση απόφασης επί της ανωτέρω αίτησής τους. 

Άρθρο 47 

Η παρ. 8 του άρθρου 12 του ν. 3979/2011 (ΑΊ 38), όπως 
ισχύει, αντικαθίσταται ως εξής: 

«8. Με κοινή απόφαση των Υπουργών Ψηφιακής Πο¬ 
λιτικής, Τηλεπικοινωνιών και Ενημέρωσης, Διοικητικής 
Ανασυγκρότησης και του κατά περίπτωση αρμόδιου 
Υπουργού καθορίζεται η ημερομηνία έναρξης ισχύος 
του παρόντος άρθρου για τα Υπουργεία και τους υπό¬ 
λοιπους φορείς του Δημοσίου, όπως τα Ν.Π.Δ.Δ., τις ανε¬ 
ξάρτητες και ρυθμιστικές αρχές, το Νομικό Συμβούλιο 
του Κράτους και τους Ο.Τ.Α. α' και β' βαθμού. Σε κάθε 
περίπτωση, η ημερομηνία αυτή δεν μπορεί να υπερβεί 
την 31 η Δεκεμβρίου 2018.». 

Άρθρο 48 

Οι προθεσμίες της παρ. 20 του άρθρου 8 του 
ν. 4109/2013 (ΑΊ6), όπως η παράγραφος αυτή τροπο¬ 
ποιήθηκε με το άρθρο 16 του ν. 4447/2016 (Α'241), πα- 
ρατείνονται μέχρι 28.2.2018. 

Άρθρο 49 

Παρατάσεις προθεσμιών 

1. Τα εδάφια πρώτο, δεύτερο και τρίτο της παρ. Α.3 
του άρθρου δέκατου τρίτου του ν. 4286/2014 (ΑΊ94) 
αντικαθίστανται ως εξής: 

«3. Η Εθνική Σχολή Δημόσιας Υγείας (Ε.Σ.Δ.Υ.), ως αυ- 
τοδιοικούμενο Ν.Π.Δ.Δ. κατά την έννοια των διατάξεων 
του άρθρου 3 του ν. 2194/1994 (Α' 34) και της παρ. 4 του 
άρθρου 12 του ν. 3685/2008 (Α' 148), λειτουργεί από 1 η 


Ιανουάριου 2019 με πλήρη διοικητική και οικονομική 
αυτοτέλεια. Οι δαπάνες μισθοδοσίας του προσωπικού 
της Ε.Σ.Δ.Υ., καθώς και οι κάθε φύσης λειτουργικές της 
δαπάνες εξακολουθούν να βαρύνουν τον προϋπολογι¬ 
σμό του Υπουργείου Υγείας και να εκκαθαρίζονται από 
τις αρμόδιες Υπηρεσίες αυτού μέχρι την 31 η Δεκεμβρίου 
2018. Από την 1 η Ιανουάριου 2019 η μισθοδοσία του 
προσωπικού της Ε.Σ.Δ.Υ. καταβάλλεται κατ' ανάλογη 
εφαρμογή των διατάξεων της παρ. 3 του άρθρου 16 
του ν. 2592/1998 (Α' 57) και του π.δ. 412/1998 (Α'288).». 

2. α) Η ισχύς των διατάξεων των παραγράφων 1 και 
3 του άρθρου 1 του ν. 4052/2012 (Α' 41) αναστέλλεται 
έως τις 31.12.2018. Η ισχύς των διατάξεων αυτών αρχίζει 
από 1.1.2019. 

β) Το τρίτο εδάφιο της παρ. 2 του άρθρου 1 του 
ν. 3329/2005 (Α'81) αντικαθίσταται ως εξής: 

«Από 1.1.2019 έδρα έχει την πόλη όπου εδρεύει κάθε 
Αποκεντρωμένη Διοίκηση.». 

3. Στο δεύτερο εδάφιο της παρ. 2 του άρθρου 28 του 
ν. 4472/2017 (Α'74), η φράση «της 31ης Δεκεμβρίου 
2017» αντικαθίσταται από τη φράση «της 31 ης Μάίου 
2018». 

4. Το πρώτο εδάφιο της παρ. 4 του άρθρου 35 του 
ν. 4368/2016 (Α'21) αντικαθίσταται ως εξής: 

«4. Σε θέσεις ειδικευμένων ιατρών Ε.Σ.Υ., που προκη¬ 
ρύσσονται μέχρι τις 31 Δεκεμβρίου 2018, δεν μπορούν 
να θέσουν υποψηφιότητα ιατροί που υπηρετούν σε άλλη 
θέση ειδικευμένου ιατρού Ε.Σ.Υ., εκτός εάν παραιτηθούν 
από τη θέση που κατέχουν μέχρι τη λήξη της προθεσμίας 
υποβολής των δικαιολογητικών της εκάστοτε προκή¬ 
ρυξης.». 

5. Το τρίτο εδάφιο της περίπτωσης α'της παρ. 7 του άρ¬ 
θρου 90 του ν. 4368/2016 (Α'21) αντικαθίσταται ως εξής: 

«Έως 30.6.2018 τα νοσοκομεία του Ε.Σ.Υ., τα στρατι¬ 
ωτικά νοσοκομεία, τα νοσοκομεία ειδικού καθεστώτος, 
τα λοιπά Ν.Π.Δ.Δ. και οι λοιπές δημόσιες δομές παροχής 
υπηρεσιών υγείας και τα ιδιωτικά φαρμακεία (αποκλει¬ 
στικά για την παροχή φαρμάκων προς ασφαλισμένους 
του Ε.Ο.Π.Υ.Υ.) εξαιρούνται της διαδικασίας εκκαθάρισης 
και εντάσσονται σε αυτή από 1.7.2018.». 

6. α) Η παρ. 12 του άρθρου 34 του ν. 4447/2016 (Α'241) 
αντικαθίσταται ως εξής: 

«12. Η διάρκεια των μεταβατικών περιόδων της περί¬ 
πτωσης γ' της παρ. 6 του άρθρου 54 του ν. 4178/2013 
(Α' 174) παρατείνεται αναδρομικά από τη λήξη της μέχρι 
τις 31.12.2018. Το ίδιο χρονικό διάστημα, η διάταξη της 
παρ. 5 του άρθρου 54 του ν. 4178/2013 ισχύει παράλ¬ 
ληλα.». 

β) Η παρ. 1 του άρθρου 59 του ν. 4486/2017 (ΑΊ15) 
αντικαθίσταται ως εξής: 

«1. Η μεταβατική περίοδος του άρθρου 28 του 
ν. 4272/2014 (Α' 145) παρατείνεται μέχρι τις 31.12.2018.». 

Άρθρο 50 

Επιθεωρητές και Βοηθοί Επιθεωρητών 

Σ.Ε.Υ.Υ.Π. 

1. Η παρ. 3 του άρθρου 4του ν. 2920/2001 (ΑΊ31) 
αντικαθίσταται ως εξής: 

«3. Η απόσπαση των Επιθεωρητών και των Βοηθών 
Επιθεωρητών του Σ.Ε.Υ.Υ.Π. γίνεται για πλήρη και απο¬ 
κλειστική απασχόληση και για χρονικό διάστημα τριών 
(3) ετών, με κοινή απόφαση του Υπουργού Υγείας και του 
κατά περίπτωση αρμόδιου Υπουργού, με τη διαδικασία 
των επόμενων παραγράφων, είναι δε υποχρεωτική για 
την υπηρεσία του υπαλλήλου. Ανάκληση της απόσπασης 
πριν από τη λήξη της, χωρίς αίτηση του Επιθεωρητή, 
μπορεί να γίνει μόνο για σπουδαίο λόγο, όπως η ακαταλ- 
ληλότητα ή η αδυναμία εκπλήρωσης των καθηκόντων, 
με αιτιολογημένη απόφαση του Υπουργού Υγείας, μετά 
από γνώμη του Γενικού Επιθεωρητή. Η πλήρωση θέσης 
Επιθεωρητή ή Βοηθού Επιθεωρητή Σ.Ε.Υ.Υ.Π., μετά από 
δημόσια πρόσκληση σύμφωνα με τις επόμενες παρα¬ 
γράφους, από το ίδιο πρόσωπο που υπηρετούσε κατά το 
αμέσως προηγούμενο διάστημα, λογίζεται ως ανανέωση 
της απόσπασής του. 

Με απόφαση του Υπουργού Υγείας και του κατά 
περίπτωση αρμόδιου Υπουργού, μετά από εισήγηση 
τριμελούς επιτροπής που αποτελείται από τον Γενικό 
Επιθεωρητή του Σ.Ε.Υ.Υ.Π., από τον Γενικό Επιθεωρητή 
Δημόσιας Διοίκησης και από Προϊστάμενο Διεύθυνσης 
του Υπουργείου Υγείας, η οποία συγκροτείται με από¬ 
φαση του Υπουργού Υγείας, μπορεί να ανανεώνεται μία 
ή περισσότερες φορές για χρονικό διάστημα τριών (3) 
ετών η απόσπαση των Επιθεωρητών και των Βοηθών 
Επιθεωρητών του Σ.Ε.Υ.Υ.Π. Για την ανανέωση της από- 
σπασηςτων Επιθεωρητών και των Βοηθών Επιθεωρητών 
δημοσιεύεται πρόσκληση από τον Γενικό Επιθεωρητή της 
Σ.Ε.Υ.Υ.Π. που αναρτάται υποχρεωτικά στην ιστοσελίδα 
του Υπουργείου Υγείας έναν (1) τουλάχιστον μήνα πριν 
από τη λήξη της τριετούς απόσπασης ή της ανανέωσης 
της απόσπασης. Οι Επιθεωρητές και Βοηθοί Επιθεωρητές 
υποβάλλουν αίτηση μέσα σε προθεσμία που ορίζεται στην 
πρόσκληση, η οποία δεν μπορεί να είναι μικρότερη από 
δέκα (10) ημέρες. Η επιτροπή αξιολογεί με βάση τα τυπικά 
και ουσιαστικά προσόντα των υποψηφίων, την ικανότητα 
και αποδοτικότητα κατά την άσκηση των καθηκόντων 
τους, την αναγκαιότητα παραμονής των Επιθεωρητών ή 
Βοηθών Επιθεωρητών βάσει των εκκρεμών ελέγχων ή δι¬ 
κογραφιών και υποβάλει στον Υπουργό Υγείας αιτιολογη¬ 
μένο πρακτικό αξιολόγησης με εισήγηση για τα πρόσωπα 
για τα οποία προτείνεται η ανανέωση της θητείας τους. 

Η απόσπαση των Επιθεωρητών και Βοηθών Επιθεωρη¬ 
τών του Σ.Ε.Υ.Υ.Π. παρατείνεται αυτοδίκαια από τη λήξη 
της έως ότου είτε ανανεωθεί είτε η θέση τους πληρωθεί, 
σύμφωνα με τη διαδικασία του παρόντος άρθρου. Η αυ¬ 
τοδίκαιη παράταση της απόσπασης του προηγούμενου 
εδαφίου δεν υπολογίζεται στο χρονικό διάστημα κατά 
το οποίο μπορούν να υποβάλουν αίτηση για ανανέωση 
της θητείας τους.». 

2. Κατά την πρώτη εφαρμογή του παρόντος, οι Επι¬ 
θεωρητές και οι Βοηθοί Επιθεωρητές του Σ.Ε.Υ.Υ.Π. που 
επιθυμούν την ανανέωση της απόσπασής τους, υπο¬ 
βάλλουν αίτηση έως τη λήξη της απόσπασης, χωρίς να 
απαιτείται η δημοσίευση πρόσκλησης από τον Γενικό 
Επιθεωρητή του Σ.Ε.Υ.Υ.Π.. Κατά τα λοιπά εφαρμόζεται 
η διαδικασία που προβλέπεται στην παρ. 3 του άρθρου 
4 του ν. 2920/2001. 


Άρθρο 51 

Τροποποίηση του άρθρου 4 

του π.δ. 370/1987 (ΑΊ66) 

1. Η τελευταία παράγραφος του άρθρου 4 του 
π.δ. 370/1987 (ΑΊ66) αναριθμείται από το εσφαλμένο 
3 στο ορθό 4 και αντικαθίσταται ως εξής: 

«4. Το προσωπικό του Πυροσβεστικού Σώματος από 
το βαθμό του Πυροσβέστη μέχρι το βαθμό του Πυραγού 
Γενικών και Ειδικών Καθηκόντων, που καταλαμβάνεται 
από το όριο ηλικίας της παραγράφου 2, δύναται να αι- 
τηθεί την παραμονή στην ενεργό υπηρεσία έως δύο (2) 
επιπλέον έτη μετά τη συμπλήρωση του ορίου ηλικίας, 
με αίτηση που υποβάλλεται τρεις (3) μήνες πριν από τη 
συμπλήρωση του ορίου ηλικίας και εξετάζεται από το 
αρμόδιο Συμβούλιο Κρίσεων του Πυροσβεστικού Σώ¬ 
ματος. Η αίτηση ανανεώνεται κατ'έτος με ανώτατο όριο 
τα δύο (2) έτη.». 

2. Στο άρθρο 4 του π.δ. 370/1987 προστίθεται παρά¬ 
γραφος 5 ως εξής: 

«5. Όσοι από τους Πυρονόμους και Αρχιπυροσβέστες 
του Πυροσβεστικού Σώματος καταλαμβάνονται από το 
όριο ηλικίας που προβλέπεται στην παράγραφο 4 μπο¬ 
ρούν, εφόσον επιθυμούν, να υποβάλουν έως την 30ή 
Σεπτεμβρίου κάθε έτους, δήλωση, που δεν ανακαλείται, 
περαιτέρω παραμονής στην ενεργό υπηρεσία του Σώ¬ 
ματος για ένα (1) έτος μέχρι τη συμπλήρωση του 60ού 
έτους της ηλικίας τους. Για την εφαρμογή των διατάξεων 
αυτών θεωρείται ότι το 60ό έτος συμπληρώνεται την 31 η 
Δεκεμβρίου του αντίστοιχου έτους. Οι ενδιαφερόμενοι 
παραμένουν στην ενεργό υπηρεσία για κάθε έτος, ύστε¬ 
ρα από κρίση του αρμόδιου Συμβουλίου Κρίσεων του 
Πυροσβεστικού Σώματος, το οποίο συνεκτιμά κυρίως 
την πειθαρχία τους, την εν γένει κατάσταση της υγείας 
τους και την απόδοσή τους, όπως τα στοιχεία αυτά προ¬ 
κύπτουν από τους ατομικούς τους φακέλους. Οι ανω¬ 
τέρω κατά την αποστρατεία τους ή την απόλυσή τους, 
οποτεδήποτε, κρίνονται, σύμφωνα με τις διατάξεις του 
ν.δ. 343/1969 (Α'238) και του ν.δ. 974/1971 (ΑΊ 89), λόγω 
καταλήψεώςτους από το όριο ηλικίας. Από τις διατάξεις 
της παρούσας δεν θίγονται οι ρυθμίσεις του ν. 3865/2010 
(Α' 120), όπως ισχύει, για τη θεμελίωση του συνταξιοδο- 
τικού δικαιώματος.». 

Άρθρο 52 

Η διάρκεια της διάθεσης και απόσπασης του προσωπι¬ 
κού που προβλέπεται στις διατάξεις της παραγράφου 4 
του άρθρου 6 και των παραγράφων 1 και 4 του άρθρου 
81 του ν. 3655/2008 (Α'58) παρατείνεται από την ημερο¬ 
μηνία λήξης της μέχρι τις 31.12.2018. Από 1.1.2019 η διά¬ 
θεση και απόσπαση του προσωπικού του προηγούμενου 
εδαφίου δύναται να παρατείνεται με κοινή απόφαση των 
Υπουργών Εργασίας, Κοινωνικής Ασφάλισης και Κοινω¬ 
νικής Αλληλεγγύης και Διοικητικής Ανασυγκρότησης. 

Άρθρο 53 

Με απόφαση του Διοικητικού Συμβουλίου του Ενιαίου 
Φορέα Κοινωνικής Ασφάλισης (Ε.Φ.Κ.Α.), οι συμβάσεις 
«Παροχής Υπηρεσιών Συμφωνημένου Επιπέδου (5.Ε.Α.) 
Υποστήριξης Παραγωγικής Λειτουργίας του ΟΠΣ-τ.ΙΚΑ, 

των παρεχόμενων Ηλεκτρονικών Υπηρεσιών μέσω δια¬ 
δικτύου προς τους πολίτες και φορείς, καθώς και παροχή 
υπηρεσιών συναφών έργων» και οι συμβάσεις «Παρο¬ 
χής Υπηρεσιών συντήρησης λογισμικού Εφαρμογών του 
ΟΠΣ-τ.ΙΚΑ και των Ηλεκτρονικών Υπηρεσιών» δύνανται 
να παραταθούν μέχρι 31.12.2018. Μέχρι τις 31.12.2018 
προκηρύσσονται διαγωνισμοί για την ανάθεση των συμ¬ 
βάσεων αυτών κατά τις κείμενες διατάξεις. 

Οι συμβάσεις του πρώτου εδαφίου λύονται αυτοδικαί¬ 
ως και πριν το πέρας της προθεσμίας που προβλέπεται 
σε αυτό, την ημέρα που εκδίδεται η απόφαση κατακύρω- 
σης της ανάθεσης σύμβασης του ιδίου αντικειμένου στο 
πλαίσιο των διαγωνιστικών διαδικασιών του δεύτερου 
εδαφίου. 

Άρθρο 54 

1. Στο άρθρο 9 του ν. 3649/2008 (Α'39) προστίθενται 
παράγραφοι 9 και 10 ως εξής: 

«9.0 Διοικητής και οι Υποδιοικητές μπορούν με από¬ 
φασή τους, κατόπιν έγκρισης του Υπουργού Εσωτερικών, 
να μεταβιβάζουν τις αρμοδιότητές τους και να εξουσιο¬ 
δοτούν ιεραρχικά υφιστάμενα όργανα να υπογράφουν 
με εντολή τους πράξεις ή έγγραφα της αρμοδιότητάς 
τους. 

10. Οι αποφάσεις των παραγράφων 8 και 9 δεν δημο¬ 
σιεύονται στην Εφημερίδα της Κυβερνήσεως.». 

2. Το άρθρο 155 του Κώδικα Κατάστασης Δημοσί¬ 
ων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. (ν. 3528/2007, Α'26), εφαρμόζεται και στους 
πολιτικούς υπαλλήλους της Εθνικής Υπηρεσίας Πληρο¬ 
φοριών (Ε.Υ.Π.). Κάθε άλλη γενική ή ειδική διάταξη, κατά 
το μέρος που αντίκειται στις διατάξεις του παρόντος, 
καταργείται. 

3. Οι υπάλληλοι της Ε.Υ.Π., που απολύθηκαν αυτοδι¬ 
καίως από την υπηρεσία λόγω ορίου ηλικίας κατά το 
χρονικό διάστημα από 1.1.2017 έως την έναρξη ισχύος 
του παρόντος, μπορούν να επανέλθουν στην υπηρεσία 
με αίτησή τους, που υποβάλλεται εντός αποκλειστικής 


προθεσμίας ενός (1) μηνός από την έναρξη ισχύος του 
παρόντος. Η αίτηση μπορεί να γίνει δεκτή με απόφα¬ 
ση του Υπουργού Εσωτερικών, ύστερα από γνώμη του 
Υπηρεσιακού Συμβουλίου των Πολιτικών Υπαλλήλων 
της Ε.Υ.Π., με βάση την εκτίμηση των υπηρεσιακών 
αναγκών. Η επαναφορά στην υπηρεσία, σύμφωνα με 
τα προηγούμενα εδάφια, ισχύει από τη δημοσίευση της 
απόφασης του Υπουργού Εσωτερικών. Η επαναφορά 
αφορά αποκλειστικά στην οργανική θέση που κατείχε ο 
υπάλληλος, χωρίς να παρέχεται δικαίωμα επανάκτησης 
τυχόν καθηκόντων ευθύνης που ασκούσε κατά την αυ¬ 
τοδίκαιη απόλυσή του ή τυχόν θέσεων και ιδιοτήτων που 
κατείχε κατά την αυτοδίκαιη απόλυσή του. Το χρονικό 
διάστημα από την αυτοδίκαιη απόλυση μέχρι την επα¬ 
ναφορά στην υπηρεσία δεν συνιστά χρόνο πραγματικής 
δημόσιας υπηρεσίας. Οι υπάλληλοι, που επανέρχονται 
κατ' εφαρμογή της παρούσας διάταξης, λαμβάνουν τις 
αποδοχές που λάμβαναν πριν την αυτοδίκαιη απόλυσή 
τους, πλην αυτών που συνδέονται με την ενεργό άσκηση 
καθηκόντων ευθύνης. 

Άρθρο 55 

Τροποποίηση διατάξεων 

του ν. 4067/2012 (Α'79) 

1. Προστίθεται νέα παράγραφος 1 α μετά την παρ. 1 
του άρθρου 36 του ν. 4067/2012, ως εξής: 

«Ι.α. Από 1.1.2018, μέχρι την ολοκλήρωση των δι¬ 
αδικασιών ανάθεσης της παροχής Υπηρεσιών Κοινής 
Ωφέλειας, κατά τις διατάξεις των άρθρων 55 επ. του 
ν. 4001/2011 (ΑΊ79), για την απρόσκοπτη και αδιάλει¬ 
πτη παροχή των Υπηρεσιών Κοινής Ωφέλειας που έχει 
επιβληθεί στις επιχειρήσεις του τομέα ηλεκτρικής ενέρ¬ 
γειας οφείλεται αντάλλαγμα Υπηρεσιών Κοινής Ωφέλειας 
(αντάλλαγμα ΥΚΩ), το οποίο, με την επιφύλαξη της παρ. 7 
του άρθρου 55 του ν. 4001 /2011, υπολογίζεται σύμφωνα 
με τις μοναδιαίες χρεώσεις του παρακάτω πίνακα: 


ΚΑΤΗΓΟΡΙΑ 

ΚΑΤΑΝΑΛΩΤΩΝ 

Μοναδιαία χρέω- 
ση σε€/Μννίι 

Υψηλός Τάσης (ΥΤ) 

4,14 

Βιομηχανικής χρήσης ΜΤ >13<3ννη 

4,14 

Βιομηχανικής χρήσης ΜΤ 

6,91 

Αγροτικής χρήσης ΜΤ 

5,46 

Γενικής χρήσης ΜΤ 

17,90 

Αγροτικής χρήσης ΧΤ 

7,07 

Φωτισμός Οδών και Πλατειών ΧΤ 

13,71 

Γενικής Χρήσης ΧΤ 

18,24 

Βιομηχανικής χρήσης ΧΤ 

18,24 

Οικιακής χρήσης ΧΤ (Καταναλώσεις 

Ημέρας) 


0 - 1600 ΜΗ / τετραμηνία 

6,90 

1601 - 2000 Κ\Λ/Η / τετραμηνία 

50,00 

2001 - ΑΝΩ Κννή/ τετραμηνία 

85,00 

Οικιακής χρήσης ΧΓ (Καταναλώσεις Νύ¬ 
χτας) 


0 - 1600 ΚννΕι / τετραμηνία 

6,90 

1601 - 2000 ΙάΛ/Ει / τετραμηνία 

50,00 

2001 - ΑΝΩ Ιά/νη / τετραμηνία 

85,00 

Σε περίπτωση που η τετραμηνιαία κατανάλωση ενέρ¬ 
γειας υπερβαίνει τα όρια κατανάλωσης ορισμένης κλίμα¬ 
κας στις κατηγορίες οικιακής χρήσης ΧΤ, μόνο η υπερ- 
βάλλουσα κατανάλωση χρεώνεται βάσει των χρεώσεων 
της επόμενης σε σειρά κλίμακας.». 

2. Η παρ. 2 του άρθρου 36 του ν. 4067/2012 αντικα¬ 
θίσταται ως εξής: 

«2. Υπόχρεοι καταβολής του ανταλλάγματος ΥΚΩ είναι 
οι εκάστοτε χρήστες κάθε παροχής ηλεκτροδότησης, οι 
οποίοι το συγκαταβάλλουν στους προμηθευτές ηλεκτρι¬ 
κής ενέργειας με διακριτή χρέωση στους λογαριασμούς 
κατανάλωσης που λαμβάνουν, όπως η κατανάλωση αυτή 
προσδιορίζεται από τον αρμόδιο Διαχειριστή Δικτύου, 
καθώς και οι αυτοπρομηθευόμενοι πελάτες. Ο προσ¬ 
διορισμός της κατανάλωσης κάθε καταναλωτή γίνεται 
στη βάση της συνολικής κατανάλωσης, ανεξάρτητα από 
την προέλευση της ενέργειας αυτής, ήτοι από το δίκτυο 
ή από μονάδες του καταναλωτή - αυτοπαραγωγού. Το 
αντάλλαγμα ΥΚΩ αποδίδεται σύμφωνα με τους οικείους 
Κώδικες Διαχείρισης από τους προμηθευτές και τους 
αυτοπρομηθευόμενους πελάτες στον ειδικό λογαρια¬ 
σμό ΥΚΩ που τηρείται από τον αρμόδιο Διαχειριστή, 
σύμφωνα με την παρ. 8 του άρθρου 55 του ν. 4001 /2011. 

Από τα έσοδα του ειδικού λογαριασμού καταβάλλεται 
από τον αρμόδιο Διαχειριστή εξ ολοκλήρου αντιστάθ¬ 
μιση στους κατόχους άδειας προμήθειας ηλεκτρικής 
ενέργειας για τις παρεχόμενες από αυτούς Υπηρεσίες 
Κοινής Ωφέλειας. 

Σε περίπτωση ελλείμματος ή πλεονάσματος του ετή¬ 
σιου οικονομικού αποτελέσματος του ειδικού λογαρια¬ 
σμού ΥΚΩ, οι μοναδιαίες χρεώσεις του ανταλλάγματος 
ΥΚΩ της παραγράφου Ια αναπροσαρμόζονται, στο 
πλαίσιο παρακολούθησης του ειδικού λογαριασμού, 
μετά από εισήγηση της ΡΑΕ, η οποία λαμβάνει υπόψη 
τυχόν σωρευτικά ελλείμματα, σύμφωνα με την παρ. 10 
του άρθρου 55 του ν. 4001/2011, εκτιμήσεις του ύψους 
των ανταλλαγμάτων ΥΚΩ για την επόμενη τριετία, καθώς 
και τυχόν κάλυψη του κόστους από τον Κρατικό Προϋ¬ 
πολογισμό, σύμφωνα με το επόμενο εδάφιο. 

Με απόφαση του Υπουργού Οικονομικών δύναται 
να καλύπτεται από τον Κρατικό Προϋπολογισμό, πλή¬ 
ρως ή μερικώς, το κόστος παροχής Υπηρεσιών Κοινής 
Ωφέλειας, με αντίστοιχη πίστωση ως εισροή του ειδικού 
διαχειριστικού λογαριασμού για τις Υπηρεσίες Κοινής 
Ωφέλειας που τηρεί ο αρμόδιος διαχειριστής, σύμφωνα 
με την παρ. 8 του άρθρου 55 του ν. 4001/2011.». 

Άρθρο 56 

Τροποποίηση διατάξεων του ν. 4001 /2011 

(ΑΊ79) 

1. Στο τέλος της παρ. 6 του άρθρου 55 του ν. 4001/2011 
προστίθεται η φράση: 

«κατόπιν προηγούμενης εισήγησης της ΔΕΔΔΗΕ Α.Ε., 
ως μοναδικού Διαχειριστή του ειδικού λογαριασμού ΥΚΩ 
στην ελληνική επικράτεια.». 

2. Στο τέλος του δεύτερου εδαφίου της παρ. 7 του άρ¬ 
θρου 55 του ν. 4001/2011 προστίθεται η φράση: 

«κατόπιν εισήγησης της ΔΕΔΔΗΕ Α.Ε., ως μοναδικού 
Διαχειριστή του ειδικού λογαριασμού ΥΚΩ στην ελλη¬ 
νική επικράτεια.». 


3. Η παρ. 8 του άρθρου 55 του ν. 4001/2011 αντικα¬ 
θίσταται ως εξής: 

«8. Η ΔΕΔΔΗΕ Α.Ε., υπό την ιδιότητά της ως Διαχειρι¬ 
στής του ΕΔΔΗΕ, ως Διαχειριστής και Λειτουργός στα 
Μη Διασυνδεδεμένα Νησιά, καθώς και οι Διαχειριστές 
Συστημάτων και Δικτύων Διανομής Φυσικού Αερίου τη¬ 
ρούν ειδικό διαχειριστικό λογαριασμό για τις Υπηρεσίες 
Κοινής Ωφέλειας (ΥΚΩ). Ειδικότερα, ο ειδικός λογαρια¬ 
σμός που τηρεί η ΔΕΔΔΗΕ Α.Ε. υποδιαιρείται στον ειδικό 
λογαριασμό για τις ΥΚΩ στην αγορά του Διασυνδεδε- 
μένου Συστήματος (ΔΣ) και στον ειδικό λογαριασμό για 
τις ΥΚΩ στην αγορά των Μη Διασυνδεδεμένων Νησιών 
(ΜΔΝ), σύμφωνα και με τα ειδικότερα προβλεπόμενα 
στο οικείο νομοθετικό και κανονιστικό πλαίσιο. 

Στον ειδικό διαχειριστικό λογαριασμό ΥΚΩ χρεώνο¬ 
νται ως εκροές τα ανταλλάγματα που παρέχονται στους 
υπόχρεους παροχής Υπηρεσιών Κοινής Ωφελείας και 
πιστώνονται ως εισροές: α) τα έσοδα από τις σχετικές 
χρεώσεις που επιβάλλονται στους Πελάτες συμπεριλαμ¬ 
βανομένων των Αυτοπαραγωγών, τα οποία συλλέγονται 
και αποδίδονται από τους Προμηθευτές και τους Αυτο¬ 
προμηθευόμενους Πελάτες, β) τυχόν άλλα έσοδα που 
προβλέπονται από την κείμενη νομοθεσία. 

Οι χρεώσεις ΥΚΩ αποδίδονται από τους Προμηθευτές 
και τους Αυτοπρομηθευόμενους Πελάτες προς τη ΔΕΔ¬ 
ΔΗΕ Α.Ε. ή τους Διαχειριστές Συστημάτων και Δικτύων 
Διανομής Φυσικού Αερίου ανεξαρτήτως της είσπραξης 
των κονδυλίων αυτών από τους Πελάτες τους. 

Ο μηχανισμός ανάκτησης των χρεώσεων αυτών και 
απόδοσης του οφειλόμενου ανταλλάγματος, καθώς και 
κάθε ειδικότερη λεπτομέρεια για την εφαρμογή του μη¬ 
χανισμού αυτού και τις εκκαθαρίσεις συναλλαγών, καθο¬ 
ρίζονται στους οικείους Κώδικες Διαχείρισης για μεν το 
Φυσικό Αέριο στον Κώδικα Διαχείρισης του άρθρου 69, 
για δε την ηλεκτρική ενέργεια στους Κώδικες Διαχείρι¬ 
σης των άρθρων 120,128 και 130. Προϋπόθεση για την 
καταβολή του ανταλλάγματος της παραγράφου 4 του 
άρθρου 56 αποτελεί η τήρηση χωριστών λογαριασμών, 
σύμφωνα με τα προβλεπόμενα στην παράγραφο 9.». 

4. Στο άρθρο 55 του ν. 4001/2011 προστίθεται παρά¬ 
γραφος 10 ως ακολούθως: 

«10. Στο πλαίσιο των αρμοδιοτήτων της ΔΕΔΔΗΕ Α.Ε., 
ως μοναδικού Διαχειριστή του ειδικού λογαριασμού 
των ΥΚΩ, αν στο τέλος εκάστου ημερολογιακού μήνα, 
καθώς και εκάστου ημερολογιακού έτους το τελικό οι¬ 
κονομικό αποτέλεσμα των σχετικών λογαριασμών που 
παρακολουθεί διακριτά σε επίπεδο ΔΣ και ΜΔΝ δεν είναι 
ισοσκελισμένο και διαπιστώνεται έλλειμμα του ειδικού 
λογαριασμού, η απόδοση των οφειλομένων στους κα¬ 
τόχους άδειας προμήθειας ηλεκτρικής ενέργειας γίνεται 
σύμφωνα με ειδική μεθοδολογία, η οποία καθορίζεται με 
απόφαση της ΡΑΕ, κατόπιν εισήγησης της ΔΕΔΔΗΕ Α.Ε..». 

5. Η περίπτωση ι' της παρ. 2 του άρθρου 128 του 
ν. 4001/2011 αντικαθίσταται ως εξής: 

«(ι) Οι διαδικασίες έκδοσης τιμολογίων και τήρησης 
λογαριασμών από τη ΔΕΔΔΗΕ Α.Ε. και οι διαδικασίες εκ¬ 
καθάρισης των λογαριασμών, συμπεριλαμβανομένου 
του ειδικού λογαριασμού ΥΚΩ στην αγορά του Διασυν- 
δέδεμένου Συστήματος τον οποίο τηρεί η ΔΕΔΔΗΕ Α.Ε., 

κατ' εφαρμογή της παραγράφου 8 του άρθρου 55 του 
παρόντος και του άρθρου 36 του ν. 4067/2012.». 

6. Στην παρ. 2 του άρθρου 128 του ν. 4001/2011 προ¬ 
στίθενται περιπτώσεις ιη' και ιθ' ως εξής: 

«(ιη) Οι συμβατικές σχέσεις μεταξύ της ΔΕΔΔΗΕ Α.Ε. 
των Προμηθευτών Ηλεκτρικής Ενέργειας, οι εκατέρω¬ 
θεν υποχρεώσεις τους, καθώς και οι ποινικές ρήτρες που 
καταπίπτουν σε περίπτωση μη τήρησης διατάξεων του 
Κώδικα αναφορικά με τις ΥΚΩ. 

(ιθ) Οι κυρώσεις που θα επιβάλλονται προς τους ως 
άνω Προμηθευτές και Αυτοπρομηθευόμενους Πελάτες 
σε περίπτωση μη προσήκουσας καταβολής από αυτούς 
των χρεώσεων ΥΚΩ προς τη ΔΕΔΔΗΕ Α.Ε..». 

7. Η ισχύς του παρόντος άρθρου αρχίζει την 1.1.2018. 

Άρθρο 57 

Υποκατάσταση διαχείρισης ειδικού 
λογαριασμού ΥΚΩ 

1. Η ΔΕΔΔΗΕ Α.Ε. υποκαθίσταται από 1.1.2018 αυτο¬ 
δικαίως και ανεξαρτήτως του χρόνου γενέσεώς τους σε 
όλα τα δικαιώματα, υποχρεώσεις και έννομες σχέσεις 
της ΑΔΜΗΕ Α.Ε. που απορρέουν από τη διαχείριση του 
ειδικού λογαριασμού ΥΚΩ της παρ. 8 του άρθρου 55 του 
ν. 4001/2011 και καθίσταται από την ημερομηνία αυτή 
μοναδικός διαχειριστής του ειδικού λογαριασμού ΥΚΩ 
στην ελληνική επικράτεια. Η υποκατάσταση της ΔΕΔΔΗΕ 
Α.Ε., σύμφωνα με προηγούμενο εδάφιο, δεν υπόκειται 
σε κανένα φόρο, τέλος ή άλλη επιβάρυνση κατά παρέκ¬ 
κλιση κάθε άλλης αντίθετης γενικής ή ειδικής διάταξης, 
με την επιφύλαξη των περί Φ.Π.Α. ισχυουσών διατάξεων 
του ν. 2859/2000 (Α'248). 

2. Οι εκκρεμείς δίκες της ΑΔΜΗΕ Α.Ε., οι οποίες αφο¬ 
ρούν δικαιώματα και υποχρεώσεις στα οποία, σύμφωνα 
με το παρόν άρθρο, υποκαθίσταται η ΔΕΔΔΗΕ Α.Ε., συ¬ 
νεχίζονται αυτοδικαίως από τη ΔΕΔΔΗΕ Α.Ε., χωρίς να 
διακόπτονται βιαίως και να απαιτείται, για τη συνέχιση 
ή την επανάληψή τους, οποιαδήποτε διατύπωση ή δή¬ 
λωση εκ μέρους της. 

3. Η ΑΔΜΗΕ Α.Ε. απαλλάσσεται από 1.1.2018 από 
οποιαδήποτε τυχόν υποχρέωσή της έναντι τρίτου, πε- 
ριλαμβανομένου και του Δημοσίου, που απορρέει από 
τη διαχείριση του ως άνω ειδικού λογαριασμού ΥΚΩ, 
στην οποία υποκαθίσταται κατά το παρόν άρθρο η ΔΕΔ¬ 
ΔΗΕ Α.Ε.. 

4. Από την κατά τα ανωτέρω υποκατάσταση της ΔΕΔ¬ 
ΔΗΕ Α.Ε. στη θέση της ΑΔΜΗΕ Α.Ε. και απαλλαγή της 
τελευταίας, ρητά εξαιρούνται οι κάθε είδους φορολο¬ 
γικές υποχρεώσεις της ΑΔΜΗΕ Α.Ε. αναφορικά με τη 
διαχείριση του ειδικού λογαριασμού ΥΚΩ, οι οποίες 
δημιουργήθηκαν ή ανάγονται στο χρονικό διάστημα 
μέχρι τις 31.12.2017 και τα διοικητικά πρόστιμα που επι¬ 
βάλλονται λόγω παραβίασης του νομοθετικού και ρυθμι¬ 
στικού πλαισίου για τη διαχείριση του Λογαριασμού ΥΚΩ 


που έλαβε χώρα μέχρι την 1.1.2018, υποχρεώσεις για τις 
οποίες η ΑΔΜΗΕ Α.Ε. παραμένει μοναδική υπόχρεη και 
τυχόν σχετικές δίκες διεξάγονται από την ΑΔΜΗΕ Α.Ε.. 

5. Οι λογιστικοποιημένες κατά την 1.1.2018 απαιτήσεις 
της ΑΔΜΗΕ Α.Ε. που απορρέουν από τη διαχείριση του 
ειδικού λογαριασμού ΥΚΩ, μεταφέρονται στη ΔΕΔΔΗΕ 
Α.Ε. με πίστωση της απαίτησης της δεύτερης έναντι την 
πρώτης. 

6. Κανένα περιουσιακό στοιχείο και καμία απαίτηση 
της ΔΕΔΔΗΕ Α.Ε. δεν μπορεί να κατασχεθεί, συντηρητι¬ 
κά ή αναγκαστικά, ή να αποτελέσει εν γένει αντικείμενο 
οποιουδήποτε μέτρου αναγκαστικής εκτέλεσης ή μεσεγ¬ 
γύησης ή αντικείμενο υποχρέωσης παρακατάθεσης για 
την ικανοποίηση αξιώσεων Προμηθευτών ηλεκτρικής 
ενέργειας, τόσο στην αγορά του ΔΣ όσο και στην αγορά 
των ΜΔΝ λόγω οφειλομένου προς αυτούς ανταλλάγμα¬ 
τος ΥΚΩ και ανταλλάγματος ΥΚΩ ΜΔΝ. 

7. Με απόφαση του Υπουργού Περιβάλλοντος και 
Ενέργειας, η οποία εκδίδεται ύστερα από γνώμη της ΡΑΕ, 
καθορίζονται το είδος, ο τρόπος παροχής εγγυήσεων ή 
άλλης ισοδύναμης εξασφάλισης από τους Προμηθευτές 
Ηλεκτρικής Ενέργειας και τους Αυτοπρομηθευόμενους 
Πελάτες προς τη ΔΕΔΔΗΕ Α.Ε., ώστε να διασφαλίζεται η 
προσήκουσα εκπλήρωση των υποχρεώσεων της ΔΕΔ¬ 
ΔΗΕ Α.Ε. και η άσκηση της αρμοδιότητάς της σε περί¬ 
πτωση μη απόδοσης από τους Προμηθευτές Ηλεκτρικής 
Ενέργειας και τους Αυτοπρομηθευόμενους Πελάτες των 
χρεώσεων ΥΚΩ προς τη ΔΕΔΔΗΕ Α.Ε., καθώς και κάθε 
άλλο ειδικότερο θέμα που άπτεται των ως άνω εγγυήσε¬ 
ων ή άλλων ισοδύναμων εξασφαλίσεων υπέρ της ΔΕΔ¬ 
ΔΗΕ Α.Ε..Το ύψος των εγγυήσεων ή άλλων ισοδύναμων 
εξασφαλίσεων υπέρ της ΔΕΔΔΗΕ Α.Ε. καθορίζεται και 
αναπροσαρμόζεται, σύμφωνα με ειδική μεθοδολογία, 
η οποία καθορίζεται με απόφαση της ΡΑΕ, κατόπιν ει¬ 
σήγησης της ΔΕΔΔΗΕ Α.Ε.. 

8. Η ισχύς του παρόντος άρθρου αρχίζει την 1.1.2018. 

Άρθρο 58 

Η λειτουργία των λατομείων αδρανών υλικών, βιομη¬ 
χανικών ορυκτών, μαρμάρων και σχιστολιθικών πλακών, 
τα οποία λειτουργούν σύμφωνα με το άρθρο 183 του 
ν. 4001/2011 (ΑΊ 79), παρατείνεται έως τις 31.12.2018. 

Άρθρο 59 

Εισάγεται ερμηνευτική διάταξη της παρ. 1β του άρ¬ 
θρου 111 του ν. 3852/2010 (Α'87), η οποία έχει ως εξής: 

«Κατά την αληθή έννοια της διάταξης της παρ. 1 βτου 
άρθρου 111 του ν. 3852/2010, μέχρι τη λήξη του χρόνου 
που προβλέπεται στη συστατική πράξη των αστικών 
εταιρειών μη κερδοσκοπικού χαρακτήρα του άρθρου 
267 του ν. 3463/2006 (Α' 114) επιτρέπεται η τροποποί¬ 
ηση του καταστατικού τους, εφόσον δεν παρατείνεται 
η αρχική χρονική τους διάρκεια.». 

Άρθρο 60 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως, εκτός αν άλλως 
ορίζεται σε επιμέρους διατάξεις. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 22 Δεκεμβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

Αναπληρωτής Υπουργός 
Εθνικής Άμυνας 

ΔΗΜΗΤΡΙΟΣ ΒΙΤΣΑΣ 

Υφυπουργός 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΑΝΑΣΤΑΣΙΟΣ ΠΕΤΡΟΠΟΥΛΟΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Υγείας 

ΑΝΔΡΕΑΣ ΞΑΝΘΟΣ 

Πολιτισμού και Αθλητισμού 

ΛΥΔΙΑ ΚΟΝΙΟΡΔΟΥ 

Αναπληρωτής Υπουργός 
Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 

Τουρισμού 

ΕΛΕΝΑ ΚΟΥΝΤΟΥΡΑ 

Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 22 Δεκεμβρίου 2017 

Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 


Καποδιστρίου 34, Τ.Κ. 104 32, Αθήνα 
ΕΘΝΙΚΟ τηλ .Κέντρο 210 5279000 

ΤΥΠΟΓΡΑΦΕΙΟ Κείμενα προς δημοσίευση: ννΕβίηαεΙθΓ.ΘίΟΘί.αΓ 




Οι Υπουργοί 

Αναπληρωτής Υπουργός 
Εσωτερικών 

ΝΙΚΟΛΑΟΣΤΟΣΚΑΣ 

Ψηφιακής Πολιτικής, 
Τηλεπικοινωνιών και Ενημέρωσης 

ΝΙΚΟΛΑΟΣ ΠΑΠΠΑΣ 

Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Εξωτερικών 

ΝΙΚΟΛΑΟΣ ΚΟΤΖΙΑΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Αναπληρωτής Υπουργός Υγείας 

ΠΑΥΛΟΣ ΠΟΛΑΚΗΣ 

Υφυπουργός 

Πολιτισμού και Αθλητισμού 

ΓΕΩΡΓΙΟΣ ΒΑΣΙΛΕΙΑΔΗΣ 

Μεταναστευτικής Πολιτικής 

ΙΩΑΝΝΗΣ ΜΟΥΖΑΛΑΣ 


Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Εθνικής Άμυνας 

ΠΑΝΑΓΙΩΤΗΣ ΧΑΜΜΕΝΟΣ 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Δικαιοσύνης, Διαφάνειας 
και Ανθρωπίνων Δικαιωμάτων 

ΣΤΑΥΡΟΣ ΚΟΝΤΟΝΗΣ 

Υφυπουργός 

Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

Ναυτιλίας και 
Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 









